qundao/data-zh-poetry huggingface dataset:
挽张之洞联
作者：左全孝
朝代：清
体裁：联

朝四众狙喜，朝三众狙怒，毁誉竟何凭，愿拒款乡人，细读当年赎路旧约；一鹗胜百鸷，一谔胜百诺，是非久乃见，祝承平宰相，勿遇前日危险风波。
挽张之洞联
作者：左全孝
朝代：清
体裁：联

正学伟画起神州，楚材争向天边种；抱冰深情悲逝水，胥涛应摄海门潮。
溪上晚归
作者：左其蒲
朝代：清
体裁：五言绝句

月出川上寒，古寺钟初动。归路不逢人，溪云迭相送。
奉询无可师自庐山归省
作者：左国柄
朝代：清
体裁：七言律诗

十年尘土化缁衣，回首干戈任息机。天上谪仙皆证果，海滨遗老更何归。去时骨肉犹存否，此日家山果是非。空尽难空真种子，蒲团座下不能违。
读何令远关中游草
作者：左国治
朝代：清
体裁：七言律诗

秦关闻道可泥封，满幅烟霞笔墨浓。是处名山皆倚马，从知胜地擅雕龙。苍崖恍惚希夷驻，紫气元教岱岳重。读遍新诗三百首，江天何处觅芙蓉。
大安寺和施尚白
作者：左士望
朝代：清
体裁：五言律诗

发僧长作客，伴客亦依僧。坐惜三春去，挑残几夜灯。钟声流月冷，山黛罩云层。咫尺陵崖路，还期杖策登。
闲居
作者：左如芬
朝代：清
体裁：七言绝句

竹阴笼日映窗纱，袅罢炉烟一缕斜。蝴蝶不知春去久，双双飞上石榴花。
挽张之洞联
作者：左孝同
朝代：清
体裁：联

千秋世业齐先德；一代文章数正宗。
挽张百熙联
作者：左孝同
朝代：清
体裁：联

两世论交，道德文章立人表；九重轸念，公忠清亮系天心。
挽张百熙联
作者：左孝同
朝代：清
体裁：联

政治赖弦张，只学界维新，今日感情，如公已不朽；遗章表忠荩，有诏书褒美，尽人讴诵，我更哭其私。
贺刘世珩40寿联
作者：左孝同
朝代：清
体裁：联

尊酒称觞，先重阳五日；楚园奏曲，拨四弦双雷。
贺刘世珩四十寿联
作者：左孝同
朝代：清
体裁：联

菊酒称觞，先重阳五日；楚园奏雅，拨四弦双雷。
贺张百熙60寿联
作者：左孝同
朝代：清
体裁：联

福锡自天，先佛生二日；世载其德，祝公寿千春。
挽张百熙联
作者：左学易
朝代：清
体裁：联

当朝天子，倚畀邮传，新联万国舟车，方将使血气尊亲，声名洋溢；故里尚书，后先鼎峙，追溯百年时代，犹幸际太平景象，长治规模。
挽曾纪泽联
作者：左学易
朝代：清
体裁：联

湘水旧家，闻道世臣推第一；海邦遗烈，祗今国士叹无双。
会宁县昭忠祠联
作者：左宗棠
朝代：清
体裁：联

百战树功名，跃马横戈，豹虎丛中争效命；千秋怀义烈，刑牲击鼓，麒麟冢畔与招魂。
催杨紫卿画梅
作者：左宗棠
朝代：清

柳庄一十二梅树，腊后春前花满枝。娱我岁寒赖有此，看君墨戏能复奇。便新寮馆贮琼素，定与院落争妍姿。大雪湘江归卧晚，幽怀定许山妻知。
兰州四川会馆联
作者：左宗棠
朝代：清
体裁：联

刻铭天山石；喜作巴人谈。
兰州澄清阁联
作者：左宗棠
朝代：清
体裁：联

万山不隔中秋月；千年复见黄河清。
兰州烈妃庙联
作者：左宗棠
朝代：清
体裁：联

一抔荒土苍梧泪；百尺高楼碧血碑。
冷泉亭联
作者：左宗棠
朝代：清
体裁：联

在山本清，泉自源头冷起；入世皆幻，峰从天外飞来。
励清楼联
作者：左宗棠
朝代：清
体裁：联

中圣人之清，有如此水；取醉翁之意，以名吾亭。
十十九岁自题小像
作者：左宗棠
朝代：清

祇恐微才与世疏，圣明何事耻端居。河渠贾让原无策，盐铁桓宽空著书。学道渐知箴快犊，平情敢妄赋枯鱼。幽间岁月都无累，精舍优游乐有余。机云同住素心违，堪叹频年事事非。许靖敢辞推马磨，王章犹在卧牛衣。命奇似此人何与，我瘦如前君岂肥。来日连床鸡戒晓，碧湘宫畔雨霏霏。
十十九岁自题小像·其一
作者：左宗棠
朝代：清

祇恐微才与世疏，圣明何事耻端居。河渠贾让原无策，盐铁桓宽空著书。学道渐知箴快犊，平情敢妄赋枯鱼。幽间岁月都无累，精舍优游乐有余。
十十九岁自题小像·其二
作者：左宗棠
朝代：清

机云同住素心违，堪叹频年事事非。许靖敢辞推马磨，王章犹在卧牛衣。命奇似此人何与，我瘦如前君岂肥。来日连床鸡戒晓，碧湘宫畔雨霏霏。
南菁书院讲堂联
作者：左宗棠
朝代：清
体裁：联

绎志多忘嗟老大；读书有味且从容。
天山扶栏铭
作者：左宗棠
朝代：清

天山三十有二般，伐石贯木树扶栏。谁其化险贻之安，嵩武上将唯桓桓。利有攸往万口欢，恪靖铭石字龙蟠。戒毋折损毋钻刓，光绪二年六月刊。
家塾联
作者：左宗棠
朝代：清
体裁：联

慎交游，勤耕读；笃根本，去浮华。
家塾联
作者：左宗棠
朝代：清
体裁：联

要大门闾，积德累善；是好子弟，耕田读书。
家塾联
作者：左宗棠
朝代：清
体裁：联

身无半亩，心忧天下；读破万卷，神交古人。
对联
作者：左宗棠
朝代：清
体裁：联

地有百区皆近水；室无一面不当山。
岳麓书院
作者：左宗棠
朝代：清
体裁：联

学贯九流，汇此地人文法海；秀冠三湘，看群贤事业名山。
忠义冢联
作者：左宗棠
朝代：清
体裁：联

无求生以害仁，死且不朽；为厉鬼而杀贼，魂兮来归。
忠义祠联
作者：左宗棠
朝代：清
体裁：联

生而为英，死而为灵，同是两朝正气；忠以殉君，义以殉友，允称一代完人。
拂云楼联
作者：左宗棠
朝代：清
体裁：联

积石导流趋大海；崆峒倚剑上层霄。
挽冯尹平联
作者：左宗棠
朝代：清
体裁：联

绝徼作忠魂，孤冢迷离，收骨犹凭鄹曼父；覆盆嗟往事，九重昭雪，吁天不待武陵儿。
挽刘典联
作者：左宗棠
朝代：清
体裁：联

北阙君恩，南陔母养，西域戎机，忠孝合经权，好与圣贤论出处；廿年交固，万里功成，九原梦断，死生关气数，忍看箕尾吐光芒。
挽刘树森联
作者：左宗棠
朝代：清
体裁：联

约秦法三章；弱楚材一个。
挽刘腾鸿联
作者：左宗棠
朝代：清
体裁：联

初援鄂州，继援江州，忠于国亦忠于桑梓；得一名城，失一长城，死于贼实死于小人。
挽周受三联
作者：左宗棠
朝代：清
体裁：联

学剑术虽疏，谁谓荆轲非勇士；渡河声尚壮，共怜宗泽是忠臣。
挽唐训方联
作者：左宗棠
朝代：清
体裁：联

湖外故人稀，万里遥情春草绿；荆南良吏在，廿年遗爱岘山青。
挽夏继军联
作者：左宗棠
朝代：清
体裁：联

壮志挽宗邦，剧时犹带吴钩看；宦游悲末路，老去方知蜀道难。
挽张亮基联
作者：左宗棠
朝代：清
体裁：联

长沙独守几经旬，忆草檄纷驰，公为府主我为客；鄂渚一别即终古，叹萍踪靡定，昔向潇湘今向秦。
挽徐宗干联
作者：左宗棠
朝代：清
体裁：联

老去怕伤心，那堪万里长征，严装更哭同舟侣；人生如寄耳，剩有卅年清德，令名付与史臣书。
挽徐郙母联
作者：左宗棠
朝代：清
体裁：联

持节指崆峒，昼日有才光特榜；归程近畿甸，望云何处惨孤云。
挽曾国藩联
作者：左宗棠
朝代：清
体裁：联

谋国之忠，知人之明，自愧不如元辅；同心若金，攻错若石，相期无负生平。
挽李鸿藻母联
作者：左宗棠
朝代：清
体裁：联

两朝师保疑丞，母训由来资启沃；八座富贵寿考，天章犹为表音徽。
挽杨延亮联
作者：左宗棠
朝代：清
体裁：联

今日是效命之秋，子孝臣忠，有此须臾便千古；半夜为何人所刺，君恩母养，未能图报待他生。
挽林则徐联
作者：左宗棠
朝代：清
体裁：联

附公者不皆君子，间公者必是小人，忧国如家，二百余年遗直在；庙堂倚之为长城，草野望之若时雨，出师未捷，八千里路大星沉。
挽欧阳烈妇联
作者：左宗棠
朝代：清
体裁：联

痛绝未亡人，饿十八日而死；是为烈女子，历千百载如生。
挽沈桂芬联
作者：左宗棠
朝代：清
体裁：联

入告有嘉猷，击楫应同刘越石；经邦怀远志，筹边还忆李文饶。
挽沈葆桢妻联
作者：左宗棠
朝代：清
体裁：联

退能守，进能攻，一生大节昭昭，挽狂澜于既倒；来何因，去何果，千古元精耿耿，抱明月而长终。
挽潘曾莹夫妇同日寿终联
作者：左宗棠
朝代：清
体裁：联

位跻极品，年过古稀，名德更贻千载远；生本自天，殁仍同日，唱随犹是暮春时。
挽琫兰谷联
作者：左宗棠
朝代：清
体裁：联

从佛国转轮来，十载同官推长者；值边关闻喜后，一棺归去剩清名。
挽罗泽南联
作者：左宗棠
朝代：清
体裁：联

率生徒数十人转战而来，克廿余城，杀几万贼，亦良将，亦名儒，独有千秋，萝山不见；报国家二百年养士之泽，提三尺剑，著等身书，是忠臣，是义友，又弱一个，湘水无情。
挽罗泽南联
作者：左宗棠
朝代：清
体裁：联

率生徒数十人转战而来，克廿余城，杀百万贼，是谊友，是忠臣，独有千秋，罗山不死；报国家二百载养士之泽，提三尺剑，著等身书，亦醇儒，亦良将，又弱一个，湘水无情。
挽罗遵殿联
作者：左宗棠
朝代：清
体裁：联

殉国死如归，试看史牒千年，独标大节；知公没犹视，为告王师六日，旋复孤城。
挽胡林翼联
作者：左宗棠
朝代：清
体裁：联

论德则兄胜弟，论才则弟胜兄，此语吾敢承哉，招我我不赴，哭公公不闻，死生暌违一知己；世治正神为人，世乱正人为神，斯言君自道耳，功昭昭在民，心耿耿在国，古今期许此纯臣。
挽英翰联
作者：左宗棠
朝代：清
体裁：联

遗诀酸辛，痛膝下无儿，堂前有母；殊勋彪炳，看大河东去，冰岭西来。
挽许虞琴联
作者：左宗棠
朝代：清
体裁：联

人望属君资，雪岭三年怜瘦骨；兄曰嗟予弟，星轺万里入边愁。
挽邓显鹤联
作者：左宗棠
朝代：清
体裁：联

著作甚勤，四海声名今北斗；风流顿尽，百年文献老南村。
挽陈步青联
作者：左宗棠
朝代：清
体裁：联

无以家为，万里边尘悲马革；不如归去，他生风雪泣牛衣。
挽黄云鹄母联
作者：左宗棠
朝代：清
体裁：联

一尺布，一卷书，五夜寒灯慈母泪；蜀江清，蜀山峻，十年冰蘖远臣心。
挽黄熙春联
作者：左宗棠
朝代：清
体裁：联

哀情吉语本难双，偏是捷奏甘泉逢永诀；吏干军咨才有几，堪念政成天水赋同袍。
新疆省昭忠祠联
作者：左宗棠
朝代：清
体裁：联

日暮乡关何处是；古来征战几人还。
方孝儒祠联
作者：左宗棠
朝代：清
体裁：联

慷慨志犹存，一瞑奚惜；名节事极大，十族何妨。
昭忠祠联
作者：左宗棠
朝代：清
体裁：联

荷二百年厚泽深仁，之死靡他，听东海怒潮，同怀悲愤；合十四县忠魂毅魄，昭兹来许，酌西湖明水，共荐馨香。
景清祠联
作者：左宗棠
朝代：清
体裁：联

绯衣坦腹旧有征，讵料抄延瓜蔓；赤色异星急犯座，从知谶应天文。
槎亭联
作者：左宗棠
朝代：清
体裁：联

八月槎横天上水；连畦菜长故园春。
正谊书院联
作者：左宗棠
朝代：清
体裁：联

中原士气扬旗鼓；左海文章射斗牛。
汉口长沙会馆联
作者：左宗棠
朝代：清
体裁：联

千载此楼，芳草晴川，曾见仙人骑鹤去；卅年作客，黄沙远塞，又吟乡思落梅中。
洞庭王庙联
作者：左宗棠
朝代：清
体裁：联

海国旧传书，是英雄自怜儿女；湖山今入画，有忠信可涉风波。
洞庭王庙联
作者：左宗棠
朝代：清
体裁：联

迢遥长路三千，我原过客；管领重湖八百，君亦书生。
湖广会馆联
作者：左宗棠
朝代：清
体裁：联

江山万里横天下；杞梓千章贡上都。
漳州书院联
作者：左宗棠
朝代：清
体裁：联

五百年逃墨归儒，天使番王纳土；四十日修文偃武，我从漳海班师。
漳州芝山书院联
作者：左宗棠
朝代：清
体裁：联

经始问何年，果然逃墨归儒，天使梵王纳士；筹边曾此地，大好修文偃武，我从漳海班师。
炼子宁祠联
作者：左宗棠
朝代：清
体裁：联

嘉名远并西湖，异代恩加忠肃谥；文藻应留故宅，金川人记浩然堂。
瑞谷亭联
作者：左宗棠
朝代：清
体裁：联

五风十雨岁其有；一茎数穗国之祥。
甘肃某庙戏台联
作者：左宗棠
朝代：清
体裁：联

都想要拜相封侯，却也不难，这里有现成榜样；最好是忠臣孝子，看来容易，问他做几许工夫。
甘肃试院联
作者：左宗棠
朝代：清
体裁：联

共赏万余卷奇文，远撷紫芝，近搴朱草；重寻五十年旧事，一攀丹桂，三趁黄槐。
甘肃诸葛武侯祠联
作者：左宗棠
朝代：清
体裁：联

生入玉门关，幸仗天子威灵，重拜宗臣遗像；手挽银河水，莫谓吾才衰老，一展函夏雄图。
癸巳燕台杂感
作者：左宗棠
朝代：清

西域环兵不计年，当时立国重开边。橐驼万里输官稻，沙碛千秋比石田。置省尚烦他日策，兴屯宁费度支钱。将军莫更纾愁眼，生计中原亦可怜。南海明珠望已虚，承安宝货近何如。攘输啙俗同头会，消息西戎是尾闾。邾小可无惩虿毒，周兴还诵旅獒书。试思表饵终何意，五岭关防未要疏。青青柳色弄春晖，花满长安昼掩扉。答策不堪宜落此，壮游虽美未如归。故园芳草无来信，横海戈船有是非。报国空惭书剑在，一时乡思入朝饥。
癸巳燕台杂感·其一
作者：左宗棠
朝代：清

西域环兵不计年，当时立国重开边。橐驼万里输官稻，沙碛千秋比石田。置省尚烦他日策，兴屯宁费度支钱。将军莫更纾愁眼，生计中原亦可怜。
癸巳燕台杂感·其三
作者：左宗棠
朝代：清

青青柳色弄春晖，花满长安昼掩扉。答策不堪宜落此，壮游虽美未如归。故园芳草无来信，横海戈船有是非。报国空惭书剑在，一时乡思入朝饥。
癸巳燕台杂感·其二
作者：左宗棠
朝代：清

南海明珠望已虚，承安宝货近何如。攘输啙俗同头会，消息西戎是尾闾。邾小可无惩虿毒，周兴还诵旅獒书。试思表饵终何意，五岭关防未要疏。
福州正谊书院讲堂联
作者：左宗棠
朝代：清
体裁：联

青眼高歌，他日应多天下士；华阴回首，当年曾读古人书。
福建湖南会馆联
作者：左宗棠
朝代：清
体裁：联

瓯浙越梅循，海国仍持使者节；陇秦指疏勒，榕垣还作故乡看。
自挽联
作者：左宗棠
朝代：清
体裁：联

倘此日骑鲸西去，七尺躯委残芳草，满腔血洒向空林，问谁来歌骚歌曲，鼓铜琶井畔，挂宝剑枝头，凭吊松楸魂魄，愤激千秋，纵令黄土埋予，应呼雄鬼；喜今朝化鹤东还，一瓣香祝完本性，三个月现出金身，愿从此为樵为渔，访鹿友山中，订鸥盟水上，消磨锦绣心肠，逍遥毕世，只怕苍天厄我，又作劳人。
自题厅堂
作者：左宗棠
朝代：清
体裁：联

发上等愿，享下等福；从高处立，向宽处行。
菜畦联
作者：左宗棠
朝代：清
体裁：联

闭门种菜；开阁延宾。
西宁府风神庙联
作者：左宗棠
朝代：清
体裁：联

律协静条鸣，试看豹驾螭骖，作雨成霖，都承清景；化行知草偃，听罢胡笳羌笛，阜财解愠，更谱虞琴。
西宁昭忠祠联
作者：左宗棠
朝代：清
体裁：联

黄流东注，湟水南来，任浊浪纵横，百折终须趋巨海；胡笳勿悲，羌笛休怨，认灵旗恍佛，千载犹闻诵大招。
贺杨昌浚寿联
作者：左宗棠
朝代：清
体裁：联

知公神仙中人，勉为苍生留十稔；忆昔湖山隹处，曾陪黄菊作重阳。
赠懒云禅师联
作者：左宗棠
朝代：清
体裁：联

摄衣丈室参耆宿；破浪万里求蓬莱。
辛卯夏仲兄客武昌送别后却寄
作者：左宗棠
朝代：清

西风吹孤禽，瘁羽身不肥。人生奔车中，志士无光辉。忆昨别兄时，盍旦鸣朝晖。念当远焉去，有泪不敢挥。开怀相慰语，蹙蹙恐君悲。携手上河梁，去矣何时归。别君未币旬，巨浸城四围。顼冥麾黑帜，闯浪堆颇黎。日月澹无色，蛟龙专其威。哀哉泽国民，倏忽阡庐非。传闻鹗渚间，井灶嬉鱼龟。念君不得往，如飞鸟黏黐。嗟予少啬祐，孤露惟君依。三年客邵陵，相见时亦稀。贫居岂能久，谁复惜分离。华颜苟无凋，白首终可期。尘衣才一洗，忽复载行旗。江湖阻修远，我怀君岂知。蛟龙勿君惎，蝮蜮毋君危。一家尽死丧，君我先人遗。念兹并百忧，泣涕以涟洏。晨之西肆卜，默祷烦灵蓍。遂遇离之九，上士详其词。积阴临阳曦，阴险阳则夷。行者遇此兆，上吉莫如之。忧思积中肠，欲信旋复疑。归为阿嫂说，征途亮无羁。阿喜䠚蹃来，强索纸背窥。郁郁低自语，对此增感欷。湘水去悠悠，大别山巍巍。颜色不可睹，况复音书希。故山有黄精，野涧多蕨薇。何当早归来，与君共锄耭。
酒泉池联
作者：左宗棠
朝代：清
体裁：联

甘或如醴，淡或如水；无即学佛，有即学仙。
铁铉祠联
作者：左宗棠
朝代：清
体裁：联

执节坐庭南，百折不回，应知鼎石肝肠皆铁；奇忠钟塞外，寸磔以报，谁识先生色目中人。
陕西湖广会馆联
作者：左宗棠
朝代：清
体裁：联

百二关河，十年征戍；八千子弟，九塞声名。
陶氏园听彭山人琴
作者：左宗棠
朝代：清

山边亭子花之阴，癯仙开囊调素琴。洞庭秋老叶初脱，夜壑春深龙一吟。中有羲皇不尽意，世无夔旷谁知音。我家湘上水云窟，岁晚鼓棹来相寻。
题孙芝房苍筤谷图
作者：左宗棠
朝代：清

湘山宜竹天下知，小者苍筤尤繁滋。冻雷破地锥倒卓，千山万山啼子规。子规声里羁愁偪，有客长安归不得。北风吹梦落潇湘，晓侍金闺泪沾臆。画师相从询乡里，为割湘云入湘纸。眼中突兀见家山，数间老屋参差是。频年兵气缠湖湘，杳杳郊坰驱豺狼。避地愁无好林壑，桃源之说诚荒唐。还君兹图三叹咨，一言告君君勿嗤。楚人健斗贼所惮，义与天下同安危。会缚湘筠作大帚，一埽区宇净氛垢。归来共枕沧江眠，卧看寒云归谷口。
题疏勒望云图
作者：左宗棠
朝代：清

男儿有志在四方，欲求亲显须名扬。自来尽忠难尽孝，征人有母不遑将。提戎自少贫且贱，学书不成去学剑。膂力刚强原过人，手挽乌号长独擅。适值潢池盗弄兵，东南半壁烽烟横。我时陈师扫群丑，三千貔虎屯长营。提戎牵裾别慈母，誓志从戎来江右。隶我军籍随我征，勇气百倍无与偶。浙闽东粤及秦中，转战所向皆有功。戎马驰驱度西陇，勋名懋著何英雄。嗣后回酋肆猖獗，我复出关持节钺。提戎敌忾效前驱，马蹄蹴破天山雪。万里遄征久未归，远羁疏勒隔庭闱。登亭南望一翘首，多情时逐白云飞。云弥高兮不可步，亲舍迢遥渺何处？边塞秋风匝地寒，吹起心旌无定住。迩年捧檄来闽疆，絮养犹然憾未遑。同是异乡空陟屺，此怀绵邈长更长。嗟呼举世趋薄俗，每以途人视骨肉。提戎雅有至性存，尚有一言为尔勖。我今解组老归田，不忘魏阙心犹悬。海防善后事孔急，将士还须猛着鞭。提戎素来禀慈训，身受君恩逾感奋。终当移孝作忠臣，为我国家扶厄运。
题顾超秋山无尽图
作者：左宗棠
朝代：清

行尽秋山路几重，故山回首白云封。阿超知我归心急，为画江南千万峰。
饮和池联
作者：左宗棠
朝代：清
体裁：联

空潭泻春，若其天放；明漪绝底，饮之太和。
七月十三夜被酒登双清亭道者送茶至
作者：左宗植
朝代：清

醉眼忽洗江风腥，独踏乱石眠石亭。峭楠出壑夜龙黑，幽塔刺霄孤剑青。终古双流有今夕，三人明月自前庭。道翁好惜秋江茗，留著频来款露扃。
京师九日同人慈仁寺祭顾先生祠呈同集诸君子
作者：左宗植
朝代：清

有明三百年，贤哲迈前世。惟有经学衰，末流益虚伪。侈口谈性道，枵腹薄经济。人才日猥下，国步遂陵替。先生百世士，生值明之季。风雨自难鸣，松柏抗寒岁。著述综百家，贯穿天人际。起例托洪王，精博拔其萃。杨王固不论，国朝亦少二。阎毛犹屈强，江戴乃孤诣。斯文何汉宋，通儒自无蔽。学古在于通，真是有公议。潜邱五十条，谲觚六七事。音学亦一端，汀芒讵为累。学途有戈矛，旷世一感喟。尼父当衰周，微管笔袖词。诸葛佐孱蜀，申韩亦可师。立言三不朽，俊杰乃识时。明祚昔云季，纲维久陵迟。筹兵无严城，措饷竭九釐。荐绅斗门户，坐视鼎社移。东南踵敝化，鲁戈讵能挥。先生丁横流，蒿目时事非。风尚许六代，富强奖秦随。大声而疾呼，用援溺救饥。事云竟何及，或为异代资。海运终见行，场盐必改规。其余二三策，善用多时宜。事有穷乃变，贤者早见之。迂缓与杂伯，可笑忘诋諆。吾乡王先生，忠孝乃天宠。间关寇贼中，埋名落徭峒。计脱父与兄，艰危见智勇。隆武颓残曦，薇蕨采荒茸。楼居三十年，著书七十种。学派得横渠，故训翼郑孔。微言大义炳，百世蓍蔡奉。余论斥天主，眦裂始作俑。圣朝采遗书，凿楹出圭珙。余者三百卷，捃束委尘塕。雕版未能半，望蜀财得陇。先生与船山，著述间伯仲。所嗟生并世，姓字不相诵。九京如可作，道谊金石重。讵待歌沧浪，魂梦劳倾动。今日已重九，城郭秋气爽。雅游从群贤，载酒谒遗像。平生书局随，席间劣函丈。华檐芘髡缁，藻井护龙象。尚德抑虚无，后死有吾党。云何祀二百，社祭典久旷。繄赖张与何，祠构事草创。青红坏壁侧，三楹位东向。罗拜十七人，祭酒布衣长。精神感冥漠，灵魄接惝恍。想见两度游，白发倚筇杖。将身王尼车，戴首逢萌盎。沈吟述古作，惨澹旧京唱。空余两髯叟，旧识孤鹤状。尽日号西风，寒涛送悲壮。
京师九日同人慈仁寺祭顾先生祠呈同集诸君子·其一
作者：左宗植
朝代：清

有明三百年，贤哲迈前世。惟有经学衰，末流益虚伪。侈口谈性道，枵腹薄经济。人才日猥下，国步遂陵替。先生百世士，生值明之季。风雨自难鸣，松柏抗寒岁。著述综百家，贯穿天人际。起例托洪王，精博拔其萃。杨王固不论，国朝亦少二。阎毛犹屈强，江戴乃孤诣。斯文何汉宋，通儒自无蔽。学古在于通，真是有公议。潜邱五十条，谲觚六七事。音学亦一端，汀芒讵为累。学途有戈矛，旷世一感喟。尼父当衰周，微管笔袖词。诸葛佐孱蜀，申韩亦可师。立言三不朽，俊杰乃识时。明祚昔云季，纲维久陵迟。筹兵无严城，措饷竭九釐。荐绅斗门户，坐视鼎社移。东南踵敝化，鲁戈讵能挥。先生丁横流，蒿目时事非。风尚许六代，富强奖秦随。大声而疾呼，用援溺救饥。事云竟何及，或为异代资。海运终见行，场盐必改规。其余二三策，善用多时宜。事有穷乃变，贤者早见之。迂缓与杂伯，可笑忘诋諆。
京师九日同人慈仁寺祭顾先生祠呈同集诸君子·其三
作者：左宗植
朝代：清

今日已重九，城郭秋气爽。雅游从群贤，载酒谒遗像。平生书局随，席间劣函丈。华檐芘髡缁，藻井护龙象。尚德抑虚无，后死有吾党。云何祀二百，社祭典久旷。繄赖张与何，祠构事草创。青红坏壁侧，三楹位东向。罗拜十七人，祭酒布衣长。精神感冥漠，灵魄接惝恍。想见两度游，白发倚筇杖。将身王尼车，戴首逢萌盎。沈吟述古作，惨澹旧京唱。空余两髯叟，旧识孤鹤状。尽日号西风，寒涛送悲壮。
京师九日同人慈仁寺祭顾先生祠呈同集诸君子·其二
作者：左宗植
朝代：清

吾乡王先生，忠孝乃天宠。间关寇贼中，埋名落徭峒。计脱父与兄，艰危见智勇。隆武颓残曦，薇蕨采荒茸。楼居三十年，著书七十种。学派得横渠，故训翼郑孔。微言大义炳，百世蓍蔡奉。余论斥天主，眦裂始作俑。圣朝采遗书，凿楹出圭珙。余者三百卷，捃束委尘塕。雕版未能半，望蜀财得陇。先生与船山，著述间伯仲。所嗟生并世，姓字不相诵。九京如可作，道谊金石重。讵待歌沧浪，魂梦劳倾动。
初至新化赠张蓉裳学博
作者：左宗植
朝代：清

我初试缁尘，乡贡赴京甸。踏月款湘馆，始识先生面。尘囊发鸣琴，行箧诵诗卷。清言似味蔗，往往耐嚼咽。长安仕宦海，倥偬预计选。得官宰百里，孥仆欣以忭。庶几抒夙抱，盘错利器见。谁知达者怀，自匿不可谏。朝上投劾书，暮授文学掾。酸寒古梅峒，环堵坏不缮。瓦吹风打头，床漏夜易荐。旁人或色难，先生乃安便。陶然斗室中，弦歌杂谐宴。间吟七字诗，号占万象变。雪风入牙颊，喷喝出璀璨。粼粼溪流清，触石蹙涡漩。自然成文章，足可医汗漫。觥觥欧夫子，古处耄不倦。缟纻半南北，目历几宿彦。独喜从吾游，款款似亲串。飘然李郭舟，那顾望者羡。鲰生少为儒，兀兀事文研。辞亲学干禄，妄想那能免。归来湖湘间，习飞始斥鴳。移家就冷署，甘旨惧不办。差幸苜蓿盘，臭味同所愿。惟惭论年学，短绠及道浅。祇有肝鬲间，迂拙不自贱。何图君子知，刮目及蹇钝。资西盛桃李，簇簇花满县。濂溪此遗泽，望古想空缅。懔然俎豆旁，何术盥昏懦。枉辱忘年契，温奖惧非分。古人金石交，颂祷寓箴劝。岁晚霜雪零，君躯幸保善。微诗聊以贽，并用志缱绻。
同人冒雨寻白兆山桃花岩中途雨甚小憩山寺被酒有怀太白
作者：左宗植
朝代：清

残宵闻轻雷，破晓辨游躅。老筇动高兴，意行复谁促。濛濛城西渡，野水带寒玉。东风信马蹄，洲草萋已绿。连畦平衍尽，复岫岖嵚续。阴霾湿危空，线路瞰幽谷。回风吹雨来，万壑响琴筑。平生谪仙人，高歌在林麓。粉房望咫尺，不得骋吾足。置此下山去，山中酒应熟。我爱谪仙人，不作谪仙诗。我敬谪仙人，痛饱真吾师。平生国士风，余事乃文辞。堂堂汾阳公，中兴造唐基。谁令翘关卒，祓释起囚累。赫赫高将军，指使如僮儿。荆州逆竖子，岂肯相因依？观名计之实，皦皦固奚疑。荐贤不受禨，反以罹谗讥。至今读书处，古柏号风悲。我来吊君才，亦不为遨嬉。狂吟酒一杯，酹君君傥知。
同人冒雨寻白兆山桃花岩中途雨甚小憩山寺被酒有怀太白·其一
作者：左宗植
朝代：清

残宵闻轻雷，破晓辨游躅。老筇动高兴，意行复谁促。濛濛城西渡，野水带寒玉。东风信马蹄，洲草萋已绿。连畦平衍尽，复岫岖嵚续。阴霾湿危空，线路瞰幽谷。回风吹雨来，万壑响琴筑。平生谪仙人，高歌在林麓。粉房望咫尺，不得骋吾足。置此下山去，山中酒应熟。
同人冒雨寻白兆山桃花岩中途雨甚小憩山寺被酒有怀太白·其二
作者：左宗植
朝代：清

我爱谪仙人，不作谪仙诗。我敬谪仙人，痛饱真吾师。平生国士风，余事乃文辞。堂堂汾阳公，中兴造唐基。谁令翘关卒，祓释起囚累。赫赫高将军，指使如僮儿。荆州逆竖子，岂肯相因依？观名计之实，皦皦固奚疑。荐贤不受禨，反以罹谗讥。至今读书处，古柏号风悲。我来吊君才，亦不为遨嬉。狂吟酒一杯，酹君君傥知。
将之襄阳赠周翁
作者：左宗植
朝代：清

衙池乾蓱秋纵横，荒园曙禽催客行。连樯三日造我闼，破履蹋木声彭铿。怪翁七十发未白，谈琴读画有气力。长松倚壑回春容，老鹤盘霄健秋翮。武昌城外长江流，抟沙一聚风马牛。作诗赠翁翁忆我，隆中山北岘山头。
舟泊铜盆湖寄别舍弟季高
作者：左宗植
朝代：清

征帆挂湘波，客心摇风旗。临分不能别，拭泪恐子知。念子少而悫，孤瘦惟我依。与子虽两身，体具先人遗。风尘浩无极，恻恻不得携。有如邛駏虚，食望迭相违。昔为湘中役，泥涂沾我衣。襟尘暂一掺，又及河梁悲。人生处沈困，那得惜分离。倾身为饥驱，默反良以欷。何当办茅屋，白首同耕犁。束牲盟伯夷，薄俗不足仇。奔车无仲尼，植立要自求。男儿不得意，触事滋盭邮。晨兴戒脂韦，薄言远行游。出门忽迷方，四顾无可投。鸱鸮鸣路隅，狌狒当道周。射工更潜景，含沙伺行辀。亮无鸿鹄翅，高骞谢凡俦。浼身蹈尘趋，奚适能自由。往事那复道，相望崇灵修。朝发碧湘门，暮宿巴丘湖。吾乡盛风骚，良日怀三闾。龙舟截狂涛，士女殷且都。钲鼓鸣渌水，楝裹沈芳腴。我心感佳节，我行方远徂。以我恋家山，知子怀征夫。前年泣麻衣，去年哭张媭。哀哀松塘兄，宿草成荒墟。仍岁骨肉恩，酸涕洒欲枯。死者宿草积，生者抟沙如。风雨黄陵舟，残镫明菰蒲。万感并遥夕，江流为呜呜。
舟泊铜盆湖寄别舍弟季高·其一
作者：左宗植
朝代：清

征帆挂湘波，客心摇风旗。临分不能别，拭泪恐子知。念子少而悫，孤瘦惟我依。与子虽两身，体具先人遗。风尘浩无极，恻恻不得携。有如邛駏虚，食望迭相违。昔为湘中役，泥涂沾我衣。襟尘暂一掺，又及河梁悲。人生处沈困，那得惜分离。倾身为饥驱，默反良以欷。何当办茅屋，白首同耕犁。束牲盟伯夷，薄俗不足仇。奔车无仲尼，植立要自求。男儿不得意，触事滋盭邮。晨兴戒脂韦，薄言远行游。出门忽迷方，四顾无可投。鸱鸮鸣路隅，狌狒当道周。射工更潜景，含沙伺行辀。亮无鸿鹄翅，高骞谢凡俦。浼身蹈尘趋，奚适能自由。往事那复道，相望崇灵修。
舟泊铜盆湖寄别舍弟季高·其二
作者：左宗植
朝代：清

朝发碧湘门，暮宿巴丘湖。吾乡盛风骚，良日怀三闾。龙舟截狂涛，士女殷且都。钲鼓鸣渌水，楝裹沈芳腴。我心感佳节，我行方远徂。以我恋家山，知子怀征夫。前年泣麻衣，去年哭张媭。哀哀松塘兄，宿草成荒墟。仍岁骨肉恩，酸涕洒欲枯。死者宿草积，生者抟沙如。风雨黄陵舟，残镫明菰蒲。万感并遥夕，江流为呜呜。
谷隐寺
作者：左宗植
朝代：清

乱山围古寺，细路入松林。踏叶闻僧语，敲门响谷音。石泉风磬落，苔雪佛堂深。坐久客魂冷，翛然生道心。
赠杨紫卿上舍北行兼简汤海秋
作者：左宗植
朝代：清

泉林有佳士，抗志凌云霄。艰虞鍊奇骨，郁屈成骞超。我怀素心人，邂逅非一朝。清风江上来，扫榻联残宵。吟君《春星》诗，发藻亲风骚。谁言子云吃，乃擅太白豪。谐谈杂药石，饮我真醇醪。嗟予久索居，嘤鸣求其曹。常恐志节堕，日月如丸跳。昨者汤海秋，千里寄璚瑶。上言加餐食，下言厉孤标。今又喜见君，有如漆入胶。由来气类感，开怀乐陶陶。愿言数晨夕，伊人永逍遥。黄鹄忽远别，千里长安郊。君才遇知音，广乐罗弦匏。宁当嗑皇荂，而不登琅璈。文章虽有神，语道未云高。真契在千载，努力各所操。傥遇抟南子，为言思念劳。
黎月桥侍御归涂杂咏诗册
作者：左宗植
朝代：清

论交少日各襟期，相对而今鬓欲衰。笑我平生玄尚白，怜君廿载素为缁。时危莫叹功名薄，学短空惊岁月移。何日比邻结茅屋，塘边同理钧竿丝。
挽曾纪泽联
作者：左念谦
朝代：清
体裁：联

折冲万里，规画连城，胙土缵鸿勋，满腹甲兵惊绝域；乔梓世交，葭莩戚谊，步尘惭骥尾，怆怀梁栋失长材。
瀛台春望
作者：左文言
朝代：清
体裁：七言绝句

太液波光近紫霄，半篙清浅木兰桡。夕阳指点西山色，碧水红栏玉蝀桥。
挽曾国荃联
作者：左斌
朝代：清
体裁：联

与国咸休，勋名视文正文襄为一；奇功不世，灵爽在三江三晋之间。
挽左宗棠联
作者：左斗才
朝代：清
体裁：联

薄宦忆珂乡，每对绕郭湖山，想见隆中高卧处；悲风来闽峤，此后运筹帷幄，谁为海内出群才。
益阳县署门联
作者：左斗才
朝代：清
体裁：联

公生明，廉生威，果哉末之难矣；礼制心，义制事，必也使无讼乎。
方履安索赠
作者：左沅
朝代：清
体裁：五言律诗

何以十年久，赠君无一言。殆将倾肺腑，不拟道寒温。性可轻轩冕，诗能薄宋元。前身应是佛，只未断名根。
过张无伪郊居
作者：左沅
朝代：清
体裁：五言律诗

不用住山深，已无尘事侵。空庭永清昼，万柳结秋阴。入市惟沽酒，寻山每抱琴。居嫌隔城郭，未可月中寻。
田家杂兴
作者：左澄
朝代：清
体裁：七言绝句

西山雨过漏斜晖，鸭乱方塘结伴归。惟有牧童偏自在，稳眠牛背入柴扉。
立夏前一日次郝羲言韵
作者：左澄
朝代：清
体裁：古风

有客当兀坐，不知春遽归。几日枝头红，飘落放地衣。寸心郁如结，故乡胡久违。杜鹃泣深林，蝴蝶倦芳菲。今宵有归梦，到处觅残辉。
挽郭嵩焘联
作者：左琦
朝代：清
体裁：联

两三年岭南持节，九万里夷岛浮槎，独著经纶光海宇；与文孙为婚弟兄，视不才若亲孙子，那堪乡国失耆英。
挽妻联
作者：左盛均
朝代：清
体裁：联

检香奁粉盝诗稿词章，一室已无人，此意更向谁告语；别老母慈姑丈夫幼子，九原如有恨，问卿是何等凄凉。
即事
作者：左眉
朝代：清
体裁：五言律诗

今夜西崖月，徘徊碧树颠。乱云纷似絮，远火小于钱。松老涛声劲，天低塔影连。疏钟何处发，清韵半空悬。
挽曾纪泽联
作者：左秉隆
朝代：清
体裁：联

竹帛永垂名，真不愧贤臣哲嗣；蛮夷犹堕泪，更何论故吏门生。
南韶使者歌
作者：左绍佐
朝代：清

填词作诗亦不恶，焉用聚铁铸大错。南韶使者旧台臣，迂性与时常枘凿。旅食京华三十年，鹓鸾队底藏孤鹤。踪迹看如水上萍，交游半似风中萚。而今已是白头翁，坐对疲氓意萧索。眼前书卷一秋檠，梦里溪山几芒屩。高谈欲吐觉心慵，良法思行苦才薄。皎皎圆蟾竹映窗，沈沈苦雨苔欺阁。生涯醉醒自无聊，世事苍黄吁可愕。鹿门深处近吾家，归与庞公行采药。
和江杏村侍御都门留别诗
作者：左绍佐
朝代：清

闽粤东南地接连，写情还托衍波笺。贾生毕竟能忧汉，乐毅何曾欲去燕。世事浮云聊送眼，吾侪何日更随肩。都门帐饮车如水，脱手新诗万口传。
挽张之洞联
作者：左绍佐
朝代：清
体裁：联

学术综天地人，折衷孔孟程朱，坐而言、起而行，大局支撑，为救时良相；易道识变通久，周览古今中外，忧之深、虑之远，老臣开济，有劝学遗篇。
挽张百熙联
作者：左绍佐
朝代：清
体裁：联

兴学著成劳，条教规模皆手订；易名光特典，文章政事有心传。
沪上晤朱古微侍郎张次珊通参
作者：左绍佐
朝代：清

白社凋零老若何，贞元朝士更无多。五更残梦余疏点，一局枯棋值烂柯。怀药有人居月殿，乘槎无路向天河。兰成萧瑟还词赋，百丈山头日已矬。
贺张百熙60寿联
作者：左绍佐
朝代：清
体裁：联

是太岳一流人物；先迦文两日降生。
送张次珊通政归湖北
作者：左绍佐
朝代：清

已听斯人去，时危当奈何。三年同白社，六月渡黄河。匹马关程远，惊蝉驿路多。我魂招不得，合眼是兵戈。
题翁文恭公家书遗札为孙师郑吏部作
作者：左绍佐
朝代：清

韦平家世燕许笔，文采风流俱第一。临池洒翰自天性，精能上与颜杨匹。水镜衡才玉尺量，阴阴桃李在门墙。君称提瑟升堂者，我亦追随弟子行。蓬莱浪高引舟处，何期海畔生童桑。家书乃在岁丁丑，旧学甘盘资启牖。湖山收身早在念，淡泊岂落疏傅后。处人骨肉良大难，升沈有数非偶然。身后易名无溢美，此心皓月当中天。平生一掬羊昙泪，东城寂寞回车地。泰山流落只毫芒，后五百年弥珍贵。
白芍药
作者：左行危
朝代：清
体裁：七言律诗

暮雨潇潇拂蕊尘，倚阑无语思离人。独携明月过残夜，应怨东风号殿春。砌锦坊前香窈窈，洛阳花外梦频频。须知浓艳凝香外，玉貌冰肌自有真。
夕望
作者：左衢
朝代：清
体裁：五言绝句

秋月雨后清，钟声烟际树。人语响空村，复入烟中去。
岳麓书院赫曦台
作者：左辅
朝代：清
体裁：联

三湘隽士讲研地；四海学人向往中。
岳麓书院赫曦台
作者：左辅
朝代：清
体裁：联

合安利勉而为学；通天地人之谓才。
巫峡
作者：左辅
朝代：清

东西渡瀼溪，溪转峡角对。奔腾逐江来，飞舞与人会。中蓄万古灵，排空障旌旆。根穿潜虬宫，石压飞鸟背。荡摩出宝气，倏忽走光怪。神仙归有所，云雨出其内。势极衡湘长，高与天谷配。何年破山腹，于此纳万派。讹传{敝巴}令凿，转忘禹功大。屹为巴西门，险绝蜀东塞。
巫峡
作者：左辅
朝代：清
体裁：古风

东西渡瀼溪，溪转峡角对。奔腾逐江来，飞舞与人会。中蓄万古灵，排空障旌旆。根穿潜虬宫，石压飞鸟背。荡摩出宝气，倏忽走光怪。神仙归有所，云雨出其内。势极衡湘长，高与天谷配。何年破山腹，于此纳万派。讹传■令凿，转忘禹功大。屹为巴西门，险绝蜀东塞。
挽张百熙联
作者：左辅
朝代：清
体裁：联

荆楚中兴多将相，愿长沙耆旧，类起词林，记从徐郑以远，勋业独推公杰出；瀛寰万国竞风潮，际薄海安危，遽摧砥柱，第论朱陈至好，仓皇痛哭我犹私。
挽曾纪泽联
作者：左辅
朝代：清
体裁：联

忠信涉波澜，伟绩于今高博望；文章光日月，瓣香岂自哭南丰。
新滩
作者：左辅
朝代：清

奔流冲石去，石立不水受。水怒石亦险，相迫吞嘬久。回流忽漩舞，蓄极力愈厚。壮与蛟鳄腾，声挟风雨吼。牵舟撄水怒，石险乘水后。水转不怒石，挟石为伍偶。火仗操百人，移晷尚滩口。上滩如上山，滩立若山陡。畏水更畏石，石去水可狃。使君与空羚，行者戒勿苟。胡为设巨险，汔济畏濡首。其中多不平，激荡固所有。谁能安其澜，时无五丁手。
残月篇
作者：左辅
朝代：清

鸡鸣客登车，残月见树头。窅如幽人窥涧户，怯如病女临妆楼。悄如离心挂天角，五更风起吹欲落。含烟敛雾愁窗纱，又如空院将残花。低徊孤影看不已，水驿山程忽千里。天长魂断不可招，帖帖寒光堕如水。
永安宫
作者：左辅
朝代：清

气尽吞吴日，天非祚汉时。中原仍国贼，小愤岂王师。寝殿愁风雨，荒城偃鼓旗。祇余遗诏在，堪作典谟垂。
浪淘沙·曹溪驿折桃花一枝数日零落裹花片投之涪江歌此送之
作者：左辅
朝代：清

水软橹声柔，草绿芳洲，碧桃几树隐红楼。者是春山魂一片，招入孤舟。
乡梦不曾休，惹甚闲愁？忠州过了又涪州。掷与巴江流到海，切莫回头。
浪淘沙令
作者：左辅
朝代：清
体裁：词

水软橹声柔，草绿芳洲，碧桃几树隐红楼。者是春山魂一片，招入孤舟。乡愁不曾休，惹甚闲愁，忠州过了又涪州。掷与巴江流到海，切莫回头。
犁田行
作者：左辅
朝代：清

平林月落烟如雾，鬼火星星满归路。断碑衔口不能言，知是何人埋骨处。青山流水自年年，昔人新冢今人田。纵横白骨已无主，乌犍犁田粪田土。粪田田肥农喜欢，吁嗟乎，夜长鬼哭天漫漫。
秋燕
作者：左辅
朝代：清

觅向花前旧雨稀，此身将逐海云归。豪门丝管晚萧瑟，大道楼台多是非。江渚羁魂迷暮雨，帘钩小影立斜晖。故巢曾住难抛却，犹睇雕梁不忍飞。
蝉
作者：左辅
朝代：清

诉尽齐宫怨，萧萧续苦声。芳华销短梦，风露贷余生。疏柳长洲苑，残阳白下城。吟躯听欲瘦，辛苦为关情。
西陵峡
作者：左辅
朝代：清

寒山主西陵，云外见积石。垂崖盘千层，一气转地脉。古藤捎天青，飞流界空白。划然开瞿唐，万水如矢激。猿鸟堕危梯，鱼龙齧粉壁。阴阴夔巫间，千古雷雨黑。沈犀魇水怪，事幻理难格。圣人不任智，事事有开辟。淫预戒舟航，功大非假力。吾将撇舟去，三叹此遗迹。
过儿邱集有感
作者：左辅
朝代：清

泽雁哀鸣急，河流积潦深。畴纡济时策，我愧读书心。古木余残照，荒祠接夕阴。无缘荐蘋藻，征马又骎骎。
题黄仲则蒲团看剑图
作者：左辅
朝代：清

昔年读书复击剑，如今按剑将逃禅。雄心岂向湖海尽，欲摄天地归蒲团。鱼鳞不合尚鸣跃，怜君犹被嗔猿缚。纳之入匣悄无声，如鸟归巢水归壑。四山风急号鼯鼪，虚堂嵌空佛火青。松萝藏云不知晓，白日欲雨天冥冥。谁欤甘此坐衰朽，仍倚长虹烛牛斗。剸蛟不让佽飞先，成佛肯随灵运后。侧身天地何处归，此意沈吟恨难剖。还君此图为君寿，毕竟生才天不苟。神物会合当有时，黄郎嵲屼将安之。
马肝峡
作者：左辅
朝代：清
体裁：古风

上滩路忽穷，一矶兀门峡。厓交若牛斗，高浪跨其胛。窍怒鼻口呀，节㩳蹄股插。划然忽中分，稍入石已压。何年刌肺肝，�离爪谁掏。名异久惊疑，状诡滋恐猲。奇气固难降，和平亦已乏。云阴屡亏蔽，远见天霅霅。重山久思出，去水想观法。物理亮不诬，冥悟情已洽。
马肝峡
作者：左辅
朝代：清

上滩路忽穷，一矶兀门峡。厓交若牛斗，高浪跨其胛。窍怒鼻口呀，节蹄股插。划然忽中分，稍入石已压。何年刌肺肝，？离爪谁掏。名异久惊疑，状诡滋恐猲。奇气固难降，和平亦已乏。云阴屡亏蔽，远见天霅霅。重山久思出，去水想观法。物理亮不诬，冥悟情已洽。
黄牛峡
作者：左辅
朝代：清

黄牛当楚西，夔巫势同抗。江流此再束，轻快思一放。连山崩颓云，奇石涌惊浪。神人俨高跂，怪兽兀相向。合形争结构，庳者犹倔强。尽泄造化藏，余美不一长。居人出岩窦，如粟黏壁上。风急陨杂花，水湍漂汲盎。钟声动黄陵，凄听巴女唱。
举举谁氏儿
作者：左逢圣
朝代：清

举举谁氏儿，行年十四龄。父祖耕田夫，奇儿期有成。谓儿似不凡，令儿来受经。入门叩所业，历历如可听。《书》《诗》《春秋》《礼》，上口略不停。状貌亦修饬，乍见喜还惊。徐徐授之业，乃大不中程。外惠中则乾，天荒块顽冥。自儿登我堂，倏忽裘葛更。家贫礼数勤，馈问必洁精。袖中吉贝布，纤白六丈赢。云出慈母手，束脩聊自行。再拜谢主人，此情非所宁。贫家六丈布，绩织冬春并。晨霜纺砖白，宵雪篝镫青。儿学不寸进，孤汝贤母情。吾何德之堪，言之面颜赪。人生于天地，小大各有营。士农工与商，执一可以生。儿生家世农，曷不返归耕。居处朴以敦，孝友父与兄。何必读书诗，然后成名声。汝师家虽贫，短褐犹蔽形。还儿双匹布，哽咽还涕零。
宿栖霞禅寺
作者：左逸民
朝代：清
体裁：五言律诗

入山一径深，幽意满禅林。竹影寒溪色，松声净道心。酒为落日醉，诗与暮蝉吟。向晚清琴发，谁知流水音。
登金山妙高台
作者：左逸民
朝代：清
体裁：五言律诗

直上妙高台，登临亦壮哉。一山凫水立，万室带烟开。鼓阵催潮急，钟声绕岸回。江南青不断，遥接乱峰来。
一叶落 其一 秋思
作者：左锡嘉
朝代：清

小院落。秋阴薄。夕阳一片画阑角。井梧已渐凋，新凉谁先觉。谁先觉。满眼西风恶。
一叶落 其二 秋思
作者：左锡嘉
朝代：清

万籁寂。霜天碧。月明满地夜砧急。雁飞紫塞遥，相思无终极。无终极。梦破蛩吟壁。
一叶落·秋思
作者：左锡嘉
朝代：清

小院落。秋阴薄。夕阳一片画阑角。井梧已渐凋，新凉谁先觉。谁先觉。满眼西风恶。万籁寂。霜天碧。月明满地夜砧急。雁飞紫塞遥，相思无终极。无终极。梦破蛩吟壁。
一枝春·忆别
作者：左锡嘉
朝代：清

已恨宵长，怎禁它、隔巷疏砧敲碎。桃笙乍荐，无奈嫩凉如水。鸳帏悄闭。听修竹、谱成商吹。凭一粟、灯剪秋心，絮尽别离滋味。依然拥衾无寐。便兰篝香烬，蝶魂来未。红蕤枕角，湿透几丝清泪。三分酒病，更拼抵、十分憔悴。还只怕、鹦鹉惊寒，唤人早起。
一落索·上簇
作者：左锡嘉
朝代：清

计取三瞑时候。困如烟柳。神祠只祀马头娘，叠鼓声声又。满腹丝纶抛负。苦心知否。白茅碧条总无聊，缘底事、徵休咎。
东风齐著力·红石榴
作者：左锡嘉
朝代：清

细叶新攒，繁花初放，看碧成朱。蒂凝蜜蜡，皱瓣蹙珊瑚。照眼疑然野火，明霞灿、晓旭晴初。池塘外，胭脂点染，妒煞芙蕖。西极降丹珠。风露夜、阿谁缀遍瑛琚。美人对立，艳绝想裙裾。省识黄昏月下，芳心郁、料也难舒。凝思处、临风舞态，慵倩人护。
临江仙·白荷
作者：左锡嘉
朝代：清

仙骨珊珊湖上住，天然水佩风裳。不须浓抹靓时妆。凌波微试步，的的暗生香。月堕横塘留粉本，闲鸥梦亦清凉。拼将心苦驻年芳。但教参净果，甘老水云乡。
凤凰台上忆吹箫·由都返晋，作函寄怀都中姊妹
作者：左锡嘉
朝代：清

天遣悲欢，地经离合，黯然魂已都消。记藕花生日，昨岁今朝。一觉春明好梦，涵秋阁、翠耸晴郊。留虚座、招云款月，酒斝诗瓢。苕苕。这番判袂，长笛里关山，木落风高。悔不应轻别，结想徒劳。纵有鱼笺雁帛，那当得、同话凉宵。凉宵永，空馀泪珠，湿透鲛绡。
凤凰台上忆吹箫·随外子之吉安府任，途次感怀
作者：左锡嘉
朝代：清

薄宦相随，长征共赋，尽多店月桥霜。正晓鸡才唱，又促行装。归梦将成又破，云栈远、亲舍何方。悲游子，门闾白发，日暮还望。茫茫。乍经宦海，从此便抽帆，也怕澜狂。趁这番风利，飞送滕王。谁识清贫太守，空留得、诗压琴囊。愁吟苦，知君又添，几曲离肠。
凤凰台上忆吹箫·题宗婉生梦湘楼诗集
作者：左锡嘉
朝代：清

好句如仙，新声绝妙，碧云吹断参差。把满腔幽怨，写出兰思。天与生花双管，纱幔设、韦母堪师。空赢得、灯篝一粟，霜鬓千丝。迟迟。雁书远阔，骚首问云天，握手何时。况茹冰含蘖，各有孤儿。同向并州听鼓，琴堂静、合补笙诗。笙诗外，从今又添，唱和新词。
十二时·春思
作者：左锡嘉
朝代：清

纱窗幽窈，低垂绣箔，裙波微动。春风独无语，怕惊它花梦。玉颤钗头双翠凤。压眉梢、似嫌愁重。年华数红豆，问相思谁种。
南浦·舟次滕王阁感赋
作者：左锡嘉
朝代：清

长江滚滚，忆前唐、高阁驾飞虹。道是当年佳宴，都督仰阎公。记否玉鸾歌舞，正西山、雨歇画帘栊。笑我来迟暮，也思侥幸，神助一帆风。今日停桡烟渚，叹兴亡、无奈太匆匆。只有江天孤鹜，飞傍落霞红。为问起腾蛟凤，更何人、克继旧词宗。只半潭秋影，伴它渔火梦青枫。
双双燕·秋燕
作者：左锡嘉
朝代：清

一年过半，正花底栖迟，又逢秋社。商量软语，欲别也应难舍。闲煞风廊月榭。更那觅、当时王榭。西风去忒匆匆，海屋相思空惹。生怕。凄凉客舍。似倦羽低飞，自春徂夏。天涯人远，红雨泪曾轻洒。应待明年杏嫁。许依旧、雕梁栖借。须知盼尔归来，肯把画帘早下。
双头莲·并蒂白莲
作者：左锡嘉
朝代：清

抛尽明珠，听乍歇吴歌，碧天无际。花开并蒂。正白雨才过，红妆如洗。似此织就云裳，隔重重烟水。鸾镜底、玉立亭亭，鸳鸯料谙情味。皎皎不染污泥，试凌波刬袜，香尘微起。银塘月坠。料此际、仅许个侬双倚。为问一捻冰魂，者夜凉知未。但剩有、宛转情丝，缠绵自理。
双调望江南·本意
作者：左锡嘉
朝代：清

怀故土，镇日望江南。帘押春深红雨乱，镜奁秋冷绿波涵。幽思绕烟岚。怀故土，烽火劫谁堪。乡梦不离新病枕，啼痕都满旧吟衫。雁影逐归帆。
喜晴
作者：左锡嘉
朝代：清

庭坳深积水，寮绮耀晨晞。花亸纚红影，云空露翠微。懒鸠朝拂羽，倦蝶晚烘衣。天意怜禾稼，阳光满甸圻。久雨苦湿涝，朱阳豁众心。菰蒲分水界，苔藓上墙阴。蟢子补残网，蜩螗发朗吟。开轩当远岫，幽思惬鸣琴。
喜晴·其一
作者：左锡嘉
朝代：清

庭坳深积水，寮绮耀晨晞。花亸纚红影，云空露翠微。懒鸠朝拂羽，倦蝶晚烘衣。天意怜禾稼，阳光满甸圻。
喜晴·其二
作者：左锡嘉
朝代：清

久雨苦湿涝，朱阳豁众心。菰蒲分水界，苔藓上墙阴。蟢子补残网，蜩螗发朗吟。开轩当远岫，幽思惬鸣琴。
好时光·分箔
作者：左锡嘉
朝代：清

试看吴蚕眠起，才过了、艳阳辰。龙女这番光簇簇，馀香细细薰。此际须密省，把翠箔，及春分。五色留佳种，护惜费殷勤。
如梦令 其一 秋思
作者：左锡嘉
朝代：清

兰汁酽倾金瓮。未醉乱愁常拥。凉夜看星河，花裛露华愁重。如梦。如梦。枝上月寒香冻。
如梦令 其一 蝴蝶
作者：左锡嘉
朝代：清

春漾游丝庭院。薄翼香黏花片。瘦影乞谁怜，帘底女郎窥见。窥见。窥见。飞上画罗团扇。
如梦令 其三 秋思
作者：左锡嘉
朝代：清

别后心情知否。浓睡非关中酒。风骨太珊珊，憔悴不殊秋柳。消瘦。消瘦。长是翠眉低皱。
如梦令 其二 秋思
作者：左锡嘉
朝代：清

风漾绿波鳞起。目送双双红鲤。南雁去无凭，惆怅美人秋水。千里。千里。梦袅白云乡里。
如梦令 其二 蝴蝶
作者：左锡嘉
朝代：清

门闭西园芳草。栩栩不离栏角。何处是罗浮，一缕梦魂缥缈。休恼。休恼。满地落红谁扫。
如梦令 其五 秋思
作者：左锡嘉
朝代：清

门掩翠环鱼锁。绣帷香笼篝火。虫语怨清秋，帘外紫桐花亸。愁我。愁我。伴个影儿深坐。
如梦令 其四 秋思
作者：左锡嘉
朝代：清

瘦比黄花如许。独坐数残更鼓。梦懒思如云，岁月弃余何苦。无语。无语。泪似隔帘秋雨。
如梦令·秋思
作者：左锡嘉
朝代：清

兰汁酽倾金瓮。未醉乱愁常拥。凉夜看星河，花裛露华愁重。如梦。如梦。枝上月寒香冻。风漾绿波鳞起。目送双双红鲤。南雁去无凭，惆怅美人秋水。千里。千里。梦袅白云乡里。别后心情知否。浓睡非关中酒。风骨太珊珊，憔悴不殊秋柳。消瘦。消瘦。长是翠眉低皱。瘦比黄花如许。独坐数残更鼓。梦懒思如云，岁月弃余何苦。无语。无语。泪似隔帘秋雨。门掩翠环鱼锁。绣帷香笼篝火。虫语怨清秋，帘外紫桐花亸。愁我。愁我。伴个影儿深坐。
如梦令·蝴蝶
作者：左锡嘉
朝代：清

春漾游丝庭院。薄翼香黏花片。瘦影乞谁怜，帘底女郎窥见。窥见。窥见。飞上画罗团扇。门闭西园芳草。栩栩不离栏角。何处是罗浮，一缕梦魂缥缈。休恼。休恼。满地落红谁扫。
寒夜得萧月楼与乌拉扎桐云两夫人书感赋小诗藉以作答
作者：左锡嘉
朝代：清

北风撼窗纸，寒向味寒寂。离绪纷如芒，兀坐但守默。青鸟不辞远，翩跹落云翮。故人情意长，迢递寄胸臆。申函蜡炬红，墨花浮黛色。上言久别离，下言长相忆。知交感参商，良晤安可得。念子夫婿贵，古干皎松柏。念子太瘦生，辛劳职内则。两贤不我遗，同心悦芳泽。因知悱恻怀，名族等阀阅。岂不云路翔，官高各异域。人生怀至性，离悃料难释。愿子时加餐，珍重卫朝夕。和霭生春风，景福自天锡。嗟我就薄养，对案每忘食。朔方多风沙，传舍复逼侧。平生有姊弟，宦辙异南北。儿女虽成行，出门云水隔。天涯念骨肉，音书常梗涩。绵渺难忘情，望远心常惕。况复秋霜零，芙蓉萎芳节。触目怀感伤，忍泪不成滴。将老遘兹痌，日促鬓丝白。何以报知己，仪一心如结。夜深砚冰凝，过雁送风急。纸短难具陈，月落晓天碧。
归自谣·扶匮舟次巫峡
作者：左锡嘉
朝代：清

山岦岌。骇浪掀天天地窄。峡声倒卷蛟龙泣。哀猿四啸惊魂魄。凭棺立。愁心一片随波急。
忆仙姿 其一 赠邻女
作者：左锡嘉
朝代：清

玉滴香涡红靥。犀管试描春色。箫底好年华，每到花时相忆。相忆。相忆。深院月斜风寂。
忆仙姿 其二 赠邻女
作者：左锡嘉
朝代：清

锦字机边红女。拾翠年时芳侣。相送小莲湾，抱月飘烟无语。无语。无语。暗织春愁如缕。
忆仙姿·赠邻女
作者：左锡嘉
朝代：清

玉滴香涡红靥。犀管试描春色。箫底好年华，每到花时相忆。相忆。相忆。深院月斜风寂。锦字机边红女。拾翠年时芳侣。相送小莲湾，抱月飘烟无语。无语。无语。暗织春愁如缕。
忆旧游·寒夜呈汤季伯母陈季婉、潘太夫人赵悟莲
作者：左锡嘉
朝代：清

听惊飙四起，木叶萧骚，谱出清商。碧月愁无语，任鸣机轧轧，篝火星凉。众雏此时眠也，怎奈夜更长。怕计算来朝，尘封甑冷，没个商量。彷徨。孰怜我，但醒枕低褢，啼碎寒螀。幸有兰闺伴，向天涯传讯，差慰离肠。旧事不堪重省，赢得满头霜。只独立空庭，伶俜顾影神黯伤。
忆秦娥·送三姊婉静南归
作者：左锡嘉
朝代：清

吴天远。雁飞残月归期缓。归期缓。星河一角，纤云四卷。幽兰露浥红芽短。海棠无力烟丝软。烟丝软。池塘梦冷，别离魂断。
意难忘·寄怀诸姊妹
作者：左锡嘉
朝代：清

风雨黄昏。正剪灯无语，虚掩重门。烟花萦旅思，云树暗离魂。裁锦字、织回文。都付与红鳞。一任它、萍踪聚散，流水前因。当年女伴如云。记同翻绣谱，兰麝氤氲。蚕丝春理绪，鸭火夜留温。吟绿芷、咏青萍。闲却了芳樽。待异时、看花时序，莫厌来频。
拜新月·七夕
作者：左锡嘉
朝代：清

一缕云纤，三篙水浅，月向花梢斜挂。开了牵牛，正新秋良夜。问乌鹊，记否、填桥岁岁辛苦，却为双星催驾。织就机丝，抵得相思词帕。度金针、女伴联吟社。但偷乞、巧思谁多寡。此际银汉苕苕，只玉绳低亚。便今宵、别绪从头话。知多少、暗泪临风洒。料应省、天上人间，总离愁难写。
春望
作者：左锡嘉
朝代：清

杨柳风多作意吹，古藤野葛绿垂垂。一竿春水溪童钓，半突寒烟病妇炊。竹抱虚心留劲节，花含幽思敛啼眉。衫轻骨瘦凭危石，自写牢愁勒断碑。
杏花天·浴蚕
作者：左锡嘉
朝代：清

湔裙波蘸蘼芜碧。冷雨酿、新烟寒食。青叶紫柘苞初坼。杨柳杏花巷陌。春阴重、啼鸠乍寂。才上箔、润馀芳泽。蚕娘早赛祈生涩。缕缕情丝缫出。
枯树叹
作者：左锡嘉
朝代：清

黄沙茫茫若华匿，枯树无皮当道立。拿云捉月奋爪牙，四起悲风鬼神泣。饱经霜雪不记年，夕阳古堠同巍然。浓阴密叶曾荫暍，意以屈曲全其天。君不见，丁戊之间旱为虐，两年不雨日熏灼。析骸易子嗟此邦，岂惜树身遭剥落。我行抚树兴长嗟，蜕馀苍骨寒杈丫。为问河东千里道，凶年饥馑馀几家。颓垣败壁隐蓬户，呜呜仿佛闻人语。佝偻老翁兀向前，欲诉未申泪如雨。自言身本故家子，颇有田园傍汾水。火云炽野草木枯，邻里亲丁皆饿死。昔年豪兴游江湖，归葬骨肉还故都。所亲无存家为墟，孑然一身何所图。愁容惨淡兼衰病，枯树剥肤感同命。少时裘葛老无衣，羞向人前道名姓。哀弦未终天欲暮，行色匆匆戒前路。长揖老翁申慰辞，人力难回信有数。前村野店悬孤镫，当为老翁枯树留长句。
桃源忆故人·寄赵佩芸、赵悟莲
作者：左锡嘉
朝代：清

重衾梦冷流苏帐。一夜梅花都放。别后相思情况。毕竟和谁讲。雁声斜掠南楼上。知否天涯惆怅。十二阑干无恙。夜夜吟魂傍。
梧桐影 其一 春阴
作者：左锡嘉
朝代：清

豆蔻梢，丁香结。门掩落花深院深，游丝荡漾明还灭。
梧桐影 其三 春阴
作者：左锡嘉
朝代：清

柳絮风，梨花雪。何处乳鸠三两声，春愁唤上青青叶。
梧桐影 其二 春阴
作者：左锡嘉
朝代：清

翡翠环，葳蕤锁。飞絮入帘春已深，闲花背客娇无那。
梧桐影 其四 春阴
作者：左锡嘉
朝代：清

燕剪长，莺梭短。人静绿窗花气寒，园亭付与痴云管。
梧桐影 初夏二阕 其一
作者：左锡嘉
朝代：清
体裁：词

柘叶浓，蒲芽短。天气熟梅晴半阴，吴蚕上箔将成茧。
梧桐影·其二
作者：左锡嘉
朝代：清
体裁：词

麦浪浮，荷衣展。风卷柳花零粉香，青萍贴水随波软。
梧桐影·初夏二阕
作者：左锡嘉
朝代：清

柘叶浓，蒲芽短。天气熟梅晴半阴，吴蚕上箔将成茧。麦浪浮，荷衣展。风卷柳花零粉香，青萍贴水随波软。
梧桐影·春阴
作者：左锡嘉
朝代：清

豆蔻梢，丁香结。门掩落花深院深，游丝荡漾明还灭。翡翠环，葳蕤锁。飞絮入帘春已深，闲花背客娇无那。柳絮风，梨花雪。何处乳鸠三两声，春愁唤上青青叶。燕剪长，莺梭短。人静绿窗花气寒，园亭付与痴云管。
水窗即景
作者：左锡嘉
朝代：清

拥被独沈吟，红烛结香篆。更鼓隔岸挝，斗柄西北转。停桡倚石根，波平白沙软。群山枕流卧，野寺孤云伴。水深鸥梦寒，风急雁行断。反侧不成眠，遥夜意缱绻。欸乃闻邻舟，清霜布帆卷。
海棠春·本意
作者：左锡嘉
朝代：清

锦城二月花如许。梦乍醒、春阴压住。莫放海棠颠，袅袅笼香雾。紫棉薄薄红丝缕。向午夜、烧残蜡炬。一味睡恹恹，帘捲丝丝雨。
海棠春·秋海棠
作者：左锡嘉
朝代：清

是谁留下相思种。睡未足、唤起秋梦。莫是倩魂消，瘦怯西风重。娇啼的的檀心痛。问翠袖、倚阑谁共。满地葬胭脂，露湿苔衣缝。
清平乐·寄怀诸姊
作者：左锡嘉
朝代：清

揉红剪翠。春漾帘如水。帘隙度香香欲醉。香影被风筛碎。翠丝茸帽重帏。银屏界破愁闱。长记别离时节，江南草长莺飞。
满江红·凉夜
作者：左锡嘉
朝代：清

雨雨风风，偏又近、重阳时节。更愁听、寒蛩低诉，者般凄切。一味清凉诗骨瘦，百端交集愁肠结。且料量、刀尺夜灯前，头如雪。人去也，音书绝。秋去也，芳华歇。只伤今吊古，待和谁说。似我春蚕丝上箔，恼它风马檐敲铁。况商声、一夕战庭柯，身如叶。
满江红·感怀
作者：左锡嘉
朝代：清

梦里江南，问花事、可还依旧。恐惆怅、东风如扫，绿稀红瘦。满地烽烟猿鹤警，掀天波浪蛟鼍吼。恁匆匆、岁月去如流，空回首。春去也，花知否。人去也，家何有。听子规啼血，泪盈衫袖。浩劫苍茫天莫问，浮生漂泊诗同瘦。但一灯、和影说相思，黄昏后。
满江红·浣花草堂
作者：左锡嘉
朝代：清

凭吊苍茫，衰草外、夕阳残堠。空留得、浣花诗老，草堂依旧。幕府十年栖息强，兵戈满地仓皇走。只乡愁、并入啼鹃，频骚首。花径外，春星瘦。茅屋底，秋风吼。叹词人漂泊，古今谁偶。忧国文章知己泪，倦游身世成都酒。甚而今、景仰说诗王，君知否。
满江红·答萧太夫人宗婉生
作者：左锡嘉
朝代：清

月杵霜砧，觉风送、声来庭树。方夜坐、一偏低首，烛花新吐。迢递云中劳驿使，殷勤天末传鱼素。乍开笺、细细读从头，更三鼓。珠玑字，琅玕句。抵多少，离情绪。叹天涯霜鬓，一般荼苦。君有琼贻音入妙，我惭瓦奏心先许。算闺中、知己泪尤多，纷如雨。
滴滴金·下茧
作者：左锡嘉
朝代：清

番风廿四寻常过。石泉新、取槐火。密密情丝身自裹，悔相思偏左。缫盆一一都安妥。喜盈筐、免租课。如此辛勤总无那，算愁煎惟我。
点绛唇 其一 梦返江南
作者：左锡嘉
朝代：清

斜月三更。薄帏夜卷西风冷。半床花影。寂寂愁难醒。万里关山，付与红蕤枕。烽烟警。音书偏梗。梦越梅花岭。
点绛唇 其二 梦返江南
作者：左锡嘉
朝代：清

城郭全非，劫灰未烬虫沙泣。断垣颓壁。野火磷磷碧。安得欃枪，扫尽中原贼。江南北。几行残柳。都是伤心色。
点绛唇·寒夜诸女刺绣
作者：左锡嘉
朝代：清

一粟寒灯，五纹刺绣添金线。钿蝉钗燕。幸结兰闺伴。指冷于冰著。手成花片。更儿转。唾绒吹罢，颜色评深浅。
点绛唇·梦返江南
作者：左锡嘉
朝代：清

斜月三更。薄帏夜卷西风冷。半床花影。寂寂愁难醒。万里关山，付与红蕤枕。烽烟警。音书偏梗。梦越梅花岭。城郭全非，劫灰未烬虫沙泣。断垣颓壁。野火磷磷碧。安得欃枪，扫尽中原贼。江南北。几行残柳。都是伤心色。
秋夜
作者：左锡嘉
朝代：清

露重湿烟凝，西风户独扃。乱蛩鸣振鸣，饥鼠出窥镫。梦冷愁如织，骨支寒有棱。破窗还夜色，缺月挂孤藤。
秋夜曲
作者：左锡嘉
朝代：清

井梧飒飒堕寒翠，海棠蘸露红香醉。铃柝无声河汉低，斜月一篱双鹤睡。小窗烛短愁夜长，锦衾瑶瑟生微凉。欲眠不眠坐申旦，十二云屏思断肠。
绿意·对梅有感
作者：左锡嘉
朝代：清

风凄雪警。想南枝正好，故山春冷。月又昏黄，篱落横斜，分付暗香疏影。天涯一笛吹愁坠，莫悄把、芳魂惊醒。怅者番、驿使迟来，问讯绮窗谁省。回首乡关劫火，记曾听鹤唳，倍添悲哽。便许重来，看遍园林，不是当时风景。而今云水相思阔，那更惜、玉栏孤凭。且伴它、浅醉闲吟，索笑也应还肯。
艳歌·其一
作者：左锡嘉
朝代：清

袖舞云千片，镫摇酒一卮。花应怜独影，梦亦解相思。屈戌深藏处，阑干小立时。幽情无可诉，瘦骨有衾知。
艳歌·其二
作者：左锡嘉
朝代：清
体裁：五言律诗

院静夜逾静，月圆人未圆。红兰娇挹露，碧筱淡浮烟。妆罢收明镜，词成调素弦。玉阶长寂寂，苔色自娟娟。
艳歌·其二
作者：左锡嘉
朝代：清

院静夜逾静，月圆人未圆。红兰娇挹露，碧筱淡淡烟。妆罢收明镜，词成调素弦。玉阶长寂寂，苔色自娟娟。
苏幕遮·苦雨
作者：左锡嘉
朝代：清

雨冥冥，波瀰瀰。积水空阶，隙地成芳沚。尺素无由烦驿使。浪泛桃花，目断双双鲤。翠帘垂，红粉腻。琐琐飞花，点点离人泪。吴水燕山家万里。夜夜思乡，梦在烟波里。
菩萨蛮 其一 不寐
作者：左锡嘉
朝代：清

珍珠箤索流苏帐。翠衾蕤枕愁相傍。辗转不成眠。飞花香满天。阑干红屈曲。露滴娟娟竹。萤火隔帘青。错疑灯一星。
菩萨蛮 其一 幽愤
作者：左锡嘉
朝代：清

天风吹被芙蓉镜。镜花零落相思影。秋水浸愁魂。空馀血泪痕。孤灯凄欲断。素幔和愁卷。金缕旧罗裳。依稀鸳与鸯。
菩萨蛮 其一 春昼
作者：左锡嘉
朝代：清

濛濛漠漠梨花雨。喃喃紫燕春风语。眉黛锁春山。别来妆镜开。翠螺铜雀研。金缕鸳鸯钏。点笔写花枝。轻红泛荇丝。
菩萨蛮 其一 春闺
作者：左锡嘉
朝代：清

晓灯明灭春寒重。暗风吹破离人梦。梦里意阑珊。泪珠和粉弹。镜波寒漾绿。对影空枨触。纤手折红兰。怕簪双鬓鬟。
菩萨蛮 其一 秋闺
作者：左锡嘉
朝代：清

半塘玉露秋逾洁。一帘风竹敲残月。人倚曲阑干。琼花压两鬟。长空横雁影。人远天涯近。书寄一分愁。萧萧芦荻秋。
菩萨蛮 其一 秋闺
作者：左锡嘉
朝代：清

绿芜偷长闲庭院。帘波半窣销香篆。玉甃海棠丝。红香三两枝。晚风垂箤簌。小迟轻衫薄。谁剪玉珑玲。竹声铿画屏。
菩萨蛮 其三 不寐
作者：左锡嘉
朝代：清

凉飙瑟瑟芦飞雪。愁连一片关山月。相对不胜情。长空雁字横。井梧飘落叶。虫语鸣凄切。此调叶清商。做成今夜凉。
菩萨蛮 其三 幽愤
作者：左锡嘉
朝代：清

轻携八口舟如叶。伤心没个慈航接。生死奈何天。吟魂应解怜。巫山云作障。巴水风生浪。素旐阻危滩。白杨萧寺寒。
菩萨蛮 其三 骨肉亲谊廿载重逢京华小住将归定署离怀各怅因调数阕籍以志别
作者：左锡嘉
朝代：清

一灯相对悲畴昔，寒螀絮金苔岑碧。秋月竟重圆，几回携手看。殷勤还寄语，莫种相思树。珍重再来缘，相看各黯然。
菩萨蛮 其二 不寐
作者：左锡嘉
朝代：清

夜深默坐愁如海。月华皎皎流光彩。带影下闲阶。凉花含露开。铜荷红蜡泪。漏转浑无寐。何处白云峰。悠然度远钟。
菩萨蛮 其二 幽愤
作者：左锡嘉
朝代：清

蜀山一抹伤心碧。苕苕亲舍南云隔。头白泣孤雏。双双泪眼枯。问天天不语。炼石将安补。月黑夜漫漫。霜风刺骨寒。
菩萨蛮 其二 春昼
作者：左锡嘉
朝代：清

雨丝风剪清明后。东风著意搓烟柳。雨过墨香濡。裁书付雁奴。小桃含笑靥。心事和谁说。午篆尚留香。兰闺春昼长。
菩萨蛮 其二 春闺
作者：左锡嘉
朝代：清

井栏曲曲梨花院。罗帏叠叠和愁捲。紫燕乍来双。楝风春昼长。暗尘吹隙影。往事何堪省。小步转花丛。啼鹃泣断红。
菩萨蛮 其二 秋闺
作者：左锡嘉
朝代：清

月明如水虚廊静。玉绳低亚珠帘影。庭院嫩凉天，花枝瘦可怜。枕香红印粉。梦懒愁无准。银烛冷棋枰。秋窗夜夜情。
菩萨蛮 其二 秋闺
作者：左锡嘉
朝代：清

芙蓉镜里花憔悴。海棠雨蘸胭脂泪。云卷碧天长。疏帘透薄凉。纱窗笼夜火。兀自凝愁坐。玉佩戛咚叮。微吟偏耐听。
菩萨蛮 其二 骨肉亲谊廿载重逢京华小住将归定署离怀各怅因调数阕籍以志别
作者：左锡嘉
朝代：清

涵秋阁上今宵月，当年记得题桐叶。月尚缺时多，人生当奈何。藤延虬篆古，花月更新主。姊妹且言欢，捻花开笑颜。
菩萨蛮 其二 骨肉亲谊廿载重逢京华小住将归定署离怀各怅因调数阕籍以志别
作者：左锡嘉
朝代：清

涵秋阁上今宵月，当年记得题桐叶。月尚缺时多，人生当奈何。藤延虬篆古，花月更新主。姊妹且言欢，捻花开笑颜。一灯相对悲畴昔，寒螀絮金苔岑碧。秋月竟重圆，几回携手看。殷勤还寄语，莫种相思树。珍重再来缘，相看各黯然。匆匆小住匆匆去，临岐脉脉偏无语。果否学忘情，丁宁订后盟。加餐须努力，鱼雁传消息。驿路绕秋山，白云红树闲。
菩萨蛮 其四 不寐
作者：左锡嘉
朝代：清

晓星脉脉疑私语。荷塘露渍香如许。残月下庭梧。云痕澹欲无。微波词漫托。宝镜开妆阁。妆罢自沉吟。隔帘环佩声。
菩萨蛮 其四 骨肉亲谊廿载重逢京华小住将归定署离怀各怅因调数阕籍以志别
作者：左锡嘉
朝代：清

匆匆小住匆匆去，临岐脉脉偏无语。果否学忘情，丁宁订后盟。加餐须努力，鱼雁传消息。驿路绕秋山，白云红树闲。
菩萨蛮·不寐
作者：左锡嘉
朝代：清

珍珠箤索流苏帐。翠衾蕤枕愁相傍。辗转不成眠。飞花香满天。阑干红屈曲。露滴娟娟竹。萤火隔帘青。错疑灯一星。夜深默坐愁如海。月华皎皎流光彩。带影下闲阶。凉花含露开。铜荷红蜡泪。漏转浑无寐。何处白云峰。悠然度远钟。凉飙瑟瑟芦飞雪。愁连一片关山月。相对不胜情。长空雁字横。井梧飘落叶。虫语鸣凄切。此调叶清商。做成今夜凉。晓星脉脉疑私语。荷塘露渍香如许。残月下庭梧。云痕澹欲无。微波词漫托。宝镜开妆阁。妆罢自沉吟。隔帘环佩声。
菩萨蛮·幽愤
作者：左锡嘉
朝代：清

天风吹被芙蓉镜。镜花零落相思影。秋水浸愁魂。空馀血泪痕。孤灯凄欲断。素幔和愁卷。金缕旧罗裳。依稀鸳与鸯。蜀山一抹伤心碧。苕苕亲舍南云隔。头白泣孤雏。双双泪眼枯。问天天不语。炼石将安补。月黑夜漫漫。霜风刺骨寒。轻携八口舟如叶。伤心没个慈航接。生死奈何天。吟魂应解怜。巫山云作障。巴水风生浪。素旐阻危滩。白杨萧寺寒。
菩萨蛮·春昼
作者：左锡嘉
朝代：清

濛濛漠漠梨花雨。喃喃紫燕春风语。眉黛锁春山。别来妆镜开。翠螺铜雀研。金缕鸳鸯钏。点笔写花枝。轻红泛荇丝。雨丝风剪清明后。东风著意搓烟柳。雨过墨香濡。裁书付雁奴。小桃含笑靥。心事和谁说。午篆尚留香。兰闺春昼长。
菩萨蛮·春闺
作者：左锡嘉
朝代：清

晓灯明灭春寒重。暗风吹破离人梦。梦里意阑珊。泪珠和粉弹。镜波寒漾绿。对影空枨触。纤手折红兰。怕簪双鬓鬟。井栏曲曲梨花院。罗帏叠叠和愁捲。紫燕乍来双。楝风春昼长。暗尘吹隙影。往事何堪省。小步转花丛。啼鹃泣断红。
菩萨蛮·柳絮
作者：左锡嘉
朝代：清

满庭斜日晴烟澹。琼瑶不借胭脂染。香影一团团。还疑春雪看。帘旌低拂处。春也难留住。浪迹苦风尘。随波欲化萍。
菩萨蛮·秋闺
作者：左锡嘉
朝代：清

半塘玉露秋逾洁。一帘风竹敲残月。人倚曲阑干。琼花压两鬟。长空横雁影。人远天涯近。书寄一分愁。萧萧芦荻秋。芙蓉镜里花憔悴。海棠雨蘸胭脂泪。云卷碧天长。疏帘透薄凉。纱窗笼夜火。兀自凝愁坐。玉佩戛咚叮。微吟偏耐听。
菩萨蛮·秋闺
作者：左锡嘉
朝代：清

绿芜偷长闲庭院。帘波半窣销香篆。玉甃海棠丝。红香三两枝。晚风垂箤簌。小迟轻衫薄。谁剪玉珑玲。竹声铿画屏。月明如水虚廊静。玉绳低亚珠帘影。庭院嫩凉天，花枝瘦可怜。枕香红印粉。梦懒愁无准。银烛冷棋枰。秋窗夜夜情。
蝶恋花·题胡蝶落花图
作者：左锡嘉
朝代：清

借问东风春几许。芳草天涯，一霎飘红雨。怪底莺声啼不住。翩翩凤子来何处。南朝剩粉消金缕。瘦到纤腰，画也难描取。说著游仙应羡汝。年年梦绕罗浮路。
解语花·寒夜自制通草花，感怀而作
作者：左锡嘉
朝代：清

光阴草草，世界花花，何处幽怀写。数椽鸳瓦，霜华重、课子一灯初灺。机声轧轧。只赢得、珠泪盈把。谁为怜、生计难抛，剪彩消长夜。休说寒闺韵雅。甚天然工巧，奚辨真假。叶攒花亚。檀心苦、宛转细薰兰麝。并刀试乍。并不向、东风轻借。待卖来、深巷明朝，增洛阳声价。
访赵悟莲晚归
作者：左锡嘉
朝代：清

数里出城郭，悠然远市嚣。寺閒风卷磬，泉激月生潮。密竹隐茅舍，疏花带野桥。曲堤郁芳若，归路不知遥。襟怀恒落落，身世等劳劳。惜与故人别，归来山月高。清溪鸣水碓，虚壑响松涛。镫影透墙隙，书声散郁陶。
访赵悟莲晚归·其一
作者：左锡嘉
朝代：清

数里出城郭，悠然远市嚣。寺閒风卷磬，泉激月生潮。密竹隐茅舍，疏花带野桥。曲堤郁芳若，归路不知遥。
访赵悟莲晚归·其二
作者：左锡嘉
朝代：清

襟怀恒落落，身世等劳劳。惜与故人别，归来山月高。清溪鸣水碓，虚壑响松涛。镫影透墙隙，书声散郁陶。
谒金门·幽怨
作者：左锡嘉
朝代：清

愁梦醒。月碎一庭花影。星斗满天霜气冷。暗蛩啼露井。望断青鸾芳讯。十载空悬孤镜。带得三分秋后病。背灯莲漏永。
过龙泉关
作者：左锡嘉
朝代：清

壁镫荧荧天未曙，仆夫促驾出村树。乱峰攒攒青接天，悬流千寻飞瀑布。石梯险滑级不分，健马力争下蹄处。长歌行路关山难，蚁缘九曲云崖间。星精摇摇仰可攀，积雪耀日秋风寒。马蹄碎兮人力竭，一关横界长天碧。我思开山烦五丁，凿穿石穴通青冥。又欲移山效愚公，眼前障碍一扫空。吁嗟乎！所欲安可得，不若卸肩且休息。
醉春风·柳
作者：左锡嘉
朝代：清

春影津亭漾。章台何处访。一丝丝袅酒旗风，飏飏飏。亸雨笼烟，飘绵拂水，做些愁样。远浦遥相望。遮莫添悽怆。那回牵袖唱阳关，怅怅怅。青鬓谁怜，舞腰新瘦，别来情况。
采桑子·采叶
作者：左锡嘉
朝代：清

小家碧玉无妆束，绿树阴中。携得筠笼。曲陌长堤剪剪风。新条嫩叶从头选，纤手春葱。人面花红。襟袖归来露气浓。
重叠金 壬午夏送岷儿入都秋试，至窦店遇雨二首 其一
作者：左锡嘉
朝代：清
体裁：词

一鞭斜指西风雨。湿烟浓锁村边树。茅店都卸征鞍。草虫惊乍寒。鸟歌泥滑滑。山翠浓如抹。远道思绵绵。长安何处边。
重叠金·其二
作者：左锡嘉
朝代：清
体裁：词

帘内残红帘外月。乡情客思都凄切。饥鼠暗窥人。梦儿成未成。琴书还伴我。兀自中宵坐。瘦马啮空槽。壮心千里遥。
重叠金·壬午夏送岷儿入都秋试，至窦店遇雨二首
作者：左锡嘉
朝代：清

一鞭斜指西风雨。湿烟浓锁村边树。茅店都卸征鞍。草虫惊乍寒。鸟歌泥滑滑。山翠浓如抹。远道思绵绵。长安何处边。帘内残红帘外月。乡情客思都凄切。饥鼠暗窥人。梦儿成未成。琴书还伴我。兀自中宵坐。瘦马啮空槽。壮心千里遥。
重叠金·白紫薇
作者：左锡嘉
朝代：清

绿阴深处藏春色。芳菲不借东风力。花瓣太玲珑。问心同不同。冷香裁月魄。清影怜幽寂。虚白照空明。楚云舒卷经。
重叠金·骨肉亲谊廿载重逢，京华小住，将归定署，离怀各怅，因调数阕，籍以志别
作者：左锡嘉
朝代：清

匆匆二十年前别，蜀山何处鹃啼血。燕市忽重逢。悲欢疑梦中。流光惊电掣。赢得头如雪。骨肉叹飘零。问天天不应。
金缕曲
作者：左锡嘉
朝代：清

快读萍渔稿。问君家、当年笛谱，赏音多少。百尺楼头明月满，缘底泪痕双照。料别恨、天涯曾抱。却美清才兼福慧，有声声、琴瑟赓同调。馀韵歇，画梁绕。论交两世苔岑好。怕重提、东华联巷，雪泥留爪。卅载沧桑增感触，知否杜鹃啼老。奈老尚、风尘潦倒。倘念故人犹有子，勉循良、最待三年报。应许夸，阿翁灶。
金缕曲·宵纺
作者：左锡嘉
朝代：清

缫尽丝千尺。恁殷勤、分经布纬，七襄云织。锦上易翻新花样，依旧愁深似昔。看雪练、涛飞盈匹。轧轧声中悲婺妇，背篝灯、自掩残宵泣。心绪苦，暗虫识。秋闺我亦伤心极。坐深更、寒侵十指，几曾抛得。旧梦春明凄迷处，空对霜天月白。便雾毂、烟绡谁惜。宛转离肠回不尽，课孤儿、夜读鸣机侧。无一语，泪沾臆。
金缕曲·李蓉初二姊函讯近况，以此代简
作者：左锡嘉
朝代：清

未了三生债。算天涯、别离情绪，最无聊赖。镜里年华容易老，青鬓丝丝暗改。怅缺月、圆时能再。独我孤灯偎影瘦，听哀鸿、身断长空外。欹枕想，夜如海。年来贫病都堪耐。只难堪、参差骨肉，梦沉关塞。隔岁归期今未准，知否妆楼久待。幸入手、鱼书先拆。满腹相思还细剖，读从头、乍展愁眉黛。翻喜极，泪珠洒。
金缕曲·读黄仲则先生两当轩集，即题其竹眠词后
作者：左锡嘉
朝代：清

开卷光芒放。忆髫龄、草堂侍坐，早钦名望。太白前身重入世，依旧风流自赏。便鹤立、丰姿无两。不道仙才遭物忌，只青山、一例深深葬。抔土畔，碧芜长。江南家在云溪上。想当年、篝灯课子，白头情况。葛帔天涯归骨后，应有吟魂悄傍。但风雨、蘧庐无恙。知否孤弦音调涩，共啼鹃、夜月凄惶壤。留鹤背，笛声响。
长昼
作者：左锡嘉
朝代：清

春风扣竹飞晴翠，藕塘波蘸红香醉。曲廊斜度竹桥西，紫藤花下狸奴睡。一枰棋局消长昼，閒倚琴床数莲漏。焚香坐久晚窗深，月子玲珑花影瘦。
雨中花慢·孤雁
作者：左锡嘉
朝代：清

水国秋深，关山月落，孤飞杳杳冥冥。况风高木杪，烟冷芦汀。异地悲凉已极，故乡消息何凭。江城砧杵，塞垣笳角，无比凄清。栖迟何处，惆怅当年，空解脉脉惺惺。休再说天涯只影，烽火曾经。别绪抛原不得，吟魂唤也难醒。谁怜寒杼，较它长笛，添倍伤情。
乌夜啼
作者：左锡璇
朝代：清

山色远分螺黛，芭蕉绿衬窗纱。酒醒渐觉罗衾薄，春在阿谁家。月馆曾敲双陆，雨窗同梦梨花。分明眼底人千里，门外即天涯。
八叔自津门至京见示感怀诗作此奉呈即步原韵
作者：左锡璇
朝代：清

冷官风味本清贫，泉石琴书寄此身。深竹凌寒留夜月，古梅破腊待诗人。宦情似水频年淡，好句如花一卷新。杂坐团圞无俗韵，村醪细酌比芳醇。
十叔书问近况以此答之
作者：左锡璇
朝代：清

落叶掩萧关，幽禽自往还。窗分遥岫绿，人共白云閒。秋老诗怀减，囊空酒兴悭。祇馀双管在，长写米家山。
千秋岁
作者：左锡璇
朝代：清

碧纱窗外。绿树阴如盖。夜寂静，虫声碎。海棠含宿露，憔悴偏多态。频盼睐，流光易逝花难再。金尊空自醉。对饮人何在。惟月影，常相对。锦书和泪寄，莫把归期改。情无赖，香罗绾尽同心带。
南乡子
作者：左锡璇
朝代：清

寂寞又黄昏。小院无人半掩门。最是难忘离别夜，销魂。红烛无情照泪痕。春色太撩人。月过西廊夜已分。漫取玉樽聊自醉，醺醺。茶热香残被未温。
南归留别姊弟
作者：左锡璇
朝代：清

列飙逗高梧，浮云夜暗徂。念此涉远道，风波良可虞。持尊不能饮，揽辔出清都。相顾各无语，握手重踟蹰。徘徊歧路侧，横涕沾罗襦。别晷一何促，愁思郁难舒。悲风振林木，零雨散秋芜。昨夜霜华重，红叶满征途。从兹一分手，何日复牵裾。努力各自勉，善保千金躯。
南柯子
作者：左锡璇
朝代：清

惜别慵临镜，啼多敛黛痕。几回无语暗销魂。只有多情帘月、共相亲。夜久愁难寐，衾寒被未温。数声征雁度层云。况是凄凉时候、又黄昏。
南楼令
作者：左锡璇
朝代：清

细雨锁连朝。梨花香暗消。醉瞢腾、情绪无聊。好梦又教莺唤起，将一枕、绿云抛。带减旧围腰。谁怜腕玉销。甚心情、螺黛重描。桃李不知人意懒，犹只是、趁春娇。
南楼令
作者：左锡璇
朝代：清

镇日掩帘栊。春寒细雨中。嫩苔痕、绿到墙东。院角小桃香欲折，枝头露、一猩红。远岫暮云封。楼高芳草空。倚危阑、离思千重。瘦减沈腰非为别，都只是、客愁浓。
卜算子
作者：左锡璇
朝代：清

蛙唱起三更，梦醒灯儿黑。月过西窗一角明，树影疏疏隔。辗转不成眠，触起愁千叠。盼到归期欲尽时，依旧五消息。
卜算子·红梅盛开，作此志喜
作者：左锡璇
朝代：清

去岁此花开，红缀枝头小。不是殷勤爱护深，那得重娇好。今岁此花开，独占春光早。一夜东风度玉钩，香影重重绕。
夜行
作者：左锡璇
朝代：清

溪暗闻流泉，月黑不知路。时闻出涧中，幽禽学人语。
好事近·寄怀婉洵大姊
作者：左锡璇
朝代：清

忆自别君颜，已易一番寒暑。多少别离情况，诉西风寄语。秋来容易损柔肠，不独黄昏雨。偏是一檠灯影，照相思最苦。
如梦令
作者：左锡璇
朝代：清

忆自个人去了。襟上泪痕多少。鸳梦乍成时，又被乌声警觉。烦恼。烦恼。一枕云屏寒峭。
如梦令·桃花
作者：左锡璇
朝代：清

细叶绿分琼佩。嫩蕊凝香欲醉。帘卷午风轻，刚值消寒初退。妩媚。妩媚。竹外一枝斜对。
如梦令·雨窗夜坐
作者：左锡璇
朝代：清

静对残灯一缕。触起离怀如许。独自不胜情，靠窗影儿为侣。无绪。无绪。生怕黄昏疏雨。
孟缇寄母赴楚半载作此奉怀
作者：左锡璇
朝代：清

鱼信经时阔，关河感不禁。乱蛩醒别梦，晓角警离心。树迥天围堞，霜高月满林。衡阳何处是，南望楚云深。
安陵野望漫成
作者：左锡璇
朝代：清

古台摇落树苍凉，水碓无云独雁翔。乱草西风埋断冢，荒芜秋色冷斜阳。云随樵子归何处，山共诗人瘦不妨。欲识凄凄离别意，江流宛转似回肠。
小云妹见示寄怀诗即步原韵
作者：左锡璇
朝代：清

静夜悄难寐，吟行月渐阴。疏星下残柳，飞露湿空砧。酒酿相思泪，镫摇怨别心。冰弦不复理，恐作断肠音。芳草碧千里，浮云路几重。寒生残雪夜，月落暮天钟。香篆随风散，家书泼墨浓。相思两相忆，别梦绕回峰。
小云妹见示寄怀诗即步原韵·其一
作者：左锡璇
朝代：清

静夜悄难寐，吟行月渐阴。疏星下残柳，飞露湿空砧。酒酿相思泪，镫摇怨别心。冰弦不复理，恐作断肠音。
小云妹见示寄怀诗即步原韵·其二
作者：左锡璇
朝代：清

芳草碧千里，浮云路几重。寒生残雪夜，月落暮天钟。香篆随风散，家书泼墨浓。相思两相忆，别梦绕回峰。
小重山
作者：左锡璇
朝代：清

天半疏星淡欲流。小庭人不至，月如钩。晚凉如水露华浮。微风动，花影碎难收。雁字过南楼。声声啼别怨，助离愁。乘槎我欲觅归舟。凝眸望，何处是皇州。
微雪野望
作者：左锡璇
朝代：清

远岫空濛隐翠微，松杉深处鹤忘机。乱云隔渚霏霏合，断霰惊风故故飞。孤屿梅花香欲结，空山流水梦应稀。自怜十载留都邑，回首家园怅已非。
忆大姊婉洵
作者：左锡璇
朝代：清

凉秋八月白露寒，月明夜夜照阑干。阑干十二房栊静，茜窗烛灺红绡冷。宝帐香沈暮复朝，天涯归梦亦寥寥。梦回冰簟罗巾湿，怅望江南长太息。菱花菱叶不胜愁，秋水无情满江碧。
忆秦娥·柳
作者：左锡璇
朝代：清

连天碧。沿堤杨柳愁如织。愁如织。长条非旧，那堪攀折。莺梭燕舞春三月，临风袅娜娇无力。娇无力。送人南浦，年年惜别。
思佳客·即景写怀，寄外子
作者：左锡璇
朝代：清

夜夜惊魂入梦频。惊心烽火满江城。如今风雨西窗下，怕听芭蕉点滴声。思往事，意犹惊。升沉何必卜君平。它生愿学鸳鸯老，无浪无风了此生。
意难忘·寄弟妇谢湘洲
作者：左锡璇
朝代：清

宿雨初晴。看茸茸细草，绿遍空庭。飞花萦远思，啼鸟弄新声。春易老、意堪惊。屈指近清明。更与谁、题诗曲沼，沽酒江城。夜阑风露伶俜。对一天星斗，离思怦怦。影寒花露重，酒薄不胜情。云澹荡、夜凄清。寂寞已三更。疏帘外、海棠月澹，杨柳风轻。
春日偶兴
作者：左锡璇
朝代：清

晴曦红到曲廊西，画里天然景不齐。夜雨小桃翻锦浪，春风百草绣香泥。窗虚尽纳修篁影，林静时闻好鸟啼。酒病诗魔消未得，芳情半在绿杨堤。
晓发
作者：左锡璇
朝代：清

曙色晓迷漫，惊魂压绣鞍。梦摇钗影小，枕贴粉香残。黄叶秋林瘦，西风翠袂单。离亲日以远，别泪几时乾。
晚眺
作者：左锡璇
朝代：清

香气袭窗纱，藤床日影斜。谁家新燕子，衔出隔墙花。
更漏子·寄淑生七姊
作者：左锡璇
朝代：清

宿酲酥，午睡醒。欹枕怕临鸾镜。愁黛浅，晚妆残。微风帘幕寒。柳丝长，春雨细。花气著人如醉。人别后，燕归时。相思空泪垂。
朝中措
作者：左锡璇
朝代：清

晚风庭院倍萧条。秋色不堪描。镜槛蹙残双黛，罗衣宽褪纤腰。个人去也，相思如许，有酒难浇。料得诗馀酒后，芳情一样魂销。
柳梢青·花朝
作者：左锡璇
朝代：清

好景难描。春光如织，又是花朝。杨柳多情，海棠无力，风雨飘摇。晓妆情味无聊。有多少、馀酲未消。一缕离愁，三分春思，都上眉梢。
水调歌头·小除夕
作者：左锡璇
朝代：清

离合自今古，斩不断情关。东流流水不尽，何日复西还。欲借吴钩三尺，扫净边尘万里，巾帼事征鞍。多少心头恨，清泪不胜弹。酒樽闲，人影瘦，夜灯寒。不知今夕何夕，独醉不成欢。人世悲欢不定，岁月一年已尽，无语倚阑干。风雨荒村夜，归梦到长安。
汉宫春·梅
作者：左锡璇
朝代：清

玉骨冰肌，任霜欺雪压，越见丰神。亭亭倩影独立，篱角黄昏。春风料峭，奈轻寒、勒住花魂。待夜来、晶帘月上，一枝疏影横陈。本是玉堂仙侣，看孤高标格，不染纤尘。无端风雨不息，吹散芳根。玉容寂寞，叹蓬莱、欲返无因。惟是有、多情词客，寻檐略解温存。
法驾道引
作者：左锡璇
朝代：清

春草碧，肠断忆王孙。昔日玉骢从此去，如何不见马蹄痕。无语暗销魂。
浪淘沙
作者：左锡璇
朝代：清

独自倚空阑。情绪阑珊。流光如矢去无还。多少思亲离别泪，暗里偷弹。七载失承欢。云路漫漫。聊凭雁足寄修翰。安得乘风生彩翼，飞到长安。
润州行
作者：左锡璇
朝代：清
体裁：古风

官城如纸贼城铁，围城十旬城不得。六军喧作夜潮声，万帐蒸成死灰色。火云突兀空中来，猿鹤掷跳沙虫哀。血光火光四围迸，月色染出红玫瑰。轻艑大舸同一炬，江水澜翻沸成釜。游尸蔽江江不流，留与蛟龙饱人脯。浙军弃甲先奔逋，潮州健卒咸惊呼。颇类平原纵野烧，薰狸灼獾焚麇■。阿奴火攻本下策，主阃无谋甘败绩。东南半壁生夕阴，子弟八千同一泣。
润州行
作者：左锡璇
朝代：清

官城如纸贼城铁，围城十旬城不得。六军喧作夜潮声，万帐蒸成死灰色。火云突兀空中来，猿鹤掷跳沙虫哀。血光火光四围迸，月色染出红玫瑰。轻艑大舸同一炬，江水澜翻沸成釜。游尸蔽江江不流，留与蛟龙饱人脯。浙军弃甲先奔逋，潮州健卒咸惊呼。颇类平原纵野烧，薰狸灼獾焚麇𳐬。阿奴火攻本下策，主阃无谋甘败绩。东南半壁生夕阴，子弟八千同一泣。
清平乐
作者：左锡璇
朝代：清

秋风萧瑟。触耳虫声急。花影横窗灯照壁。添倍凄凉颜色。年来别思频添。愁生两叶眉尖。试问楼头明月，清光却向谁圆。
清平乐·春阴
作者：左锡璇
朝代：清

殷勤天气。镇日懵腾睡。帘卷落花红粉腻。梦也扶头不起。羡它紫燕双双。年年栖稳雕梁。恨煞楼头杨柳，一春撩乱愁肠。
满江红·闻外子复有邵武之行，作此寄慨
作者：左锡璇
朝代：清

岁月如驰，早换了、一番秋色。曾记得、春时始聚，匆匆又别。匝地烽烟何日靖，连番羽檄催行急。恨无端、按剑又从戎，为征客。儿女泪，空教坠。离别恨，何从说。愿旌旗西去，早为奏捷。谈笑漫挥诸葛扇，运筹好画张良策。愧浮生、不复事长征，随车辄。
点绛唇
作者：左锡璇
朝代：清

懒画双娥，眉尖春恨无人省。菱花照影。强把云鬟整。雨骤风狂，吹梦浑无准。非关病。离愁难醒。人远天涯近。
点绛唇
作者：左锡璇
朝代：清

晓枕初回，怕听枝上流莺语。五更风雨。断送春归去。泪是难乾，梦也浑无据。休凝伫。几行烟树。遮遍长亭路。
点绛唇
作者：左锡璇
朝代：清

蹙损春山，阿谁解得相思苦。更无情绪。况著风和雨。年去年来，只有愁如故。长安路。乱云遮住。怅望情何许。
点绛唇·上元
作者：左锡璇
朝代：清

月色如银，踏歌声里灯如昼。酒寒花瘦。此境难消受。怅望天涯，独自凭栏久。重回首。春风依旧。寂寞君知否。
烛影摇红
作者：左锡璇
朝代：清

几日春阴，等闲辜负芳菲节。小阑静日更无人，只见花飞雪。满地榆钱堆积。柳丝长、暮烟云碧。蓬山路远，雁字无凭，金钱暗掷。一枕馀酲，嫩寒锁梦慵无力。起来心事正阑珊，毕竟和谁说。旧恨新愁■■。更何堪、啼鹃声切。一番细雨，几夜狂风，春归无迹。
烛影摇红
作者：左锡璇
朝代：清

向晚春寒，罗衣不奈东风冷。屏山寂寂带斜阳，但见鸦成阵。槛外落梅如粉。又匆匆、清明相近。桃花依旧，碧水自流，海棠未醒。酒宿灯昏，无聊怕到黄昏静。月明倚遍曲阑干，少个年时影。柳外离鸿相应。怅因循、归期未定。伯劳东去，归燕西飞，此情谁省。
生查子
作者：左锡璇
朝代：清

玉阶生夜凉，雨过寒初退。十二碧阑干，花影风敲碎。青山隔远愁，隐隐遥峰翠。不见画眉人，无意添螺黛。
疏影·题蒋夫人吕撷芬梅隐小照
作者：左锡璇
朝代：清

花间小隐。是岁生艳福，修到清影。画里娉婷，镜里容颜，明状一样相映。枝头翠羽啁啾处，正姑射、芳魂初醒。待夜深、明月飞来，好把前身重證。更喜春风词笔，液池清浅处，刚照容镜。蒋径香浓，仙侣归来，记取阑干同凭。只愁塞北随春去，空望断、天涯芳信。向花前、携手端详，恰与玉人相称。
眼儿媚
作者：左锡璇
朝代：清

清浅银河澹不流。风软笛声柔。一弯新月，半窗灯影，无限离愁。惜分偏是多离别，此恨几时休。恼人春色，撩人花气，荡漾帘钩。
秋兴
作者：左锡璇
朝代：清

万木萧然绕蓟城，长天萧瑟暮云轻。凉蝉噪雨晚犹急，冷露沾荷晴更清。卷地金风收暑气，绕阶梧叶作秋声。凭阑无限离人思，极目苍茫百感生。京洛年年起客愁，韶光荏苒已如流。寒生修竹衣裳冷，风入疏棂枕簟幽。鲁酒倾尊难洗恨，齐纨藏箧倍惊秋。夜来拂拭龙泉剑，剩有寒光谢斗牛。
秋兴·其一
作者：左锡璇
朝代：清

万木萧然绕蓟城，长天萧瑟暮云轻。凉蝉噪雨晚犹急，冷露沾荷晴更清。卷地金风收暑气，绕阶梧叶作秋声。凭阑无限离人思，极目苍茫百感生。
秋兴·其二
作者：左锡璇
朝代：清

京洛年年起客愁，韶光荏苒已如流。寒生修竹衣裳冷，风入疏棂枕簟幽。鲁酒倾尊难洗恨，齐纨藏箧倍惊秋。夜来拂拭龙泉剑，剩有寒光谢斗牛。
翠楼吟
作者：左锡璇
朝代：清

紫陌花熏，青芜草软，转瞬好春将半。燕歌悲远别，望京洛、离愁如茧。关山迢递，但脉脉此情，怎生消遣。长天远。雁沉书杳，画栏凭遍。目断。烽火连天，认白门杨柳，乱丝空绾。荒烟迷宿草，碧燐舞夜随风转。长江如练。叹六代繁华，风流云散。愁难展。那堪明月，照来孤馆。
苏幕遮
作者：左锡璇
朝代：清

别离多，欢会少。嘶马秋风，人在斜阳道。盼断塞云无雁到。身不能飞，愿化长堤草。荻花残，梧叶老。不待悲秋，已是愁难了。明月天涯曾共照。梦味阑珊，愁拥秋衾晓。
菩萨蛮
作者：左锡璇
朝代：清

蕉窗夜夜风和雨。一灯瘦影愁为侣。检点别是衾。空馀旧泪痕。晨妆慵揽镜。积思都成恨。翠黛待重描。怜无昔日娇。
菩萨蛮·为叶淑娆夫人缋菊花便面
作者：左锡璇
朝代：清

裁红晕碧明窗静。无聊戏为花留影。傲骨本珊珊。霜华独耐寒。连朝风又雨。梦锁天涯路。烽火满江城。何时解甲兵。
虞美人·元夜
作者：左锡璇
朝代：清

去年花下同吟玩。夜月春风院。绮罗香里暗尘轻。谱得新词綵笔、共题灯。而今花月妍如故。人向天涯去。无聊懒倚曲阑干。却下帘儿怕见、月团圆。
虞美人·寄畹香四姊、小云六妹
作者：左锡璇
朝代：清

凉风吹壁虫吟草。节序惊心早。一声征雁过南楼。唤醒秋闺无限、别离愁。天涯我独嗟迢递。闽海全家寄。岁回无语抚危阑。烽火连天何日、始平安。
蝶恋花
作者：左锡璇
朝代：清

萱草凝烟花湿露。庭户无人，惟有流莺语。柳絮飘摇■不住。匆匆又过墙东去。连日轻寒风又雨。游子情怀，目断天涯路。旧恨新愁知几许。乱山叠叠无重数。
行香子·怀小云六妹
作者：左锡璇
朝代：清

绿晚红稀。景物都非。叹年华弃我如遗。怅花吊酒，只为伤离。更宿酲酥，残梦觉，五更时。宾鸿不见，锦书望断，■空教两下相思。天长地久，莫问归期。奈别离多，欢会少，待何之。
西江月·感怀寄外子
作者：左锡璇
朝代：清

皎月每教云掩，好花都为香消。何须学共斗山高。反被浮名误了。天气阴晴不定，世情反复堪嘲。茫茫宦海足波涛。毕竟知音人少。
解佩令·暮春以来，连日风雨，落英缤纷，狼藉满地，感春序频迁，良游多阻，作此聊寄惆怅耳
作者：左锡璇
朝代：清

朝来风雨。暮来风雨。怎禁它、朝朝暮暮。花事阑珊，怪春已、暗抛人去。更无方、留将春住。莺儿慵语。燕儿慵舞。冷清清、绿阴庭户。明岁花时，知人在、天涯何处。待重来、花还知否。
解佩环·梅为风雨所败感而赋此
作者：左锡璇
朝代：清

夜来风雨。怅小园梅萼，飘坠无数。才见花开，又见花飞，转眼便成尘土。但教落去人知惜，更何必、重幡深护。只愁它、没个知音，枉自魂销千古。日暮。凭高不见，叹繁华似梦，韶光迅羽。乍雨乍晴，轻暖轻寒，种种恼人情绪。天心到此应难问，漫惆怅、留春不住。看枝头、点点残英，空剩寒香一缕。
贺新凉
作者：左锡璇
朝代：清

多少分离话。细思量、柔肠欲断，泪珠待洒。此去蓉江只一水，山色波光如画。闻说道、海棠开也。料得那人花底立，小桃边、一带朱栏亚。明月里，春风夜。罗衣宽尽鸳鸯带。镇日间、不情不绪，锁眉难解。愁里光阴容易过，须识好春难买。将别后、离怀细写。目送飞鸿天际远，意迟迟、闷倚秋千架。慵自把，残妆卸。
贺新凉·外子以词见示，作此奉答
作者：左锡璇
朝代：清

一纸书来速。道空斋、翛然对影，不胜幽独。欲倩主人为留意，觅取如花碧玉。待它日、贮之金屋。若得可人如我愿，更何妨、拼却珠千斛。但只恐，难从欲。风流好个良司牧。向风尘、犹耽吟咏，公然脱俗。只有缠绵情不改，恣意寻欢取乐。浑不解、鬓丝如擢。寄语东君宜自遣，还须留意于官牍。书中意，容徐覆。
酬外子凤阳道中寄书
作者：左锡璇
朝代：清

榆高垂恶阴，竹劲秉坚质。生物各有涯，盈虚莫可必。省书感君意，临饭不能食。道远苦风多，胡为独行役。网罗满天地，群动何时息。悲来如循环，音尘渺相隔。焉得从长风，慰君肠似结。
醉花阴·雨夜
作者：左锡璇
朝代：清

淅沥虚窗敲暗雨。睡鸭销兰炷。薄醉不成欢，屈指西风，恨事无重数。似绮年华如水度。秋也抛人去。梦断五更头，芳草无情，绿遍天涯路。
金缕曲
作者：左锡璇
朝代：清

江上秋风急。看几行、白萍红蓼，不胜清绝。野岸荒凉芦荻冷，千里水天一色。经多少、短亭长驿。此夜知君何处泊，这相思、两地谁能识。休为我，暗凄切。别来渐觉腰围窄。正无聊、行思坐忆，柔肠欲折。静掩屏山灯焰黯，常恨影双人只。雁过也、更无消息。听彻沉沉虬漏永，又潇潇、疏雨空阶滴。眉尖锁，甚时撇。
闲中好·其一
作者：左锡璇
朝代：清
体裁：词

闲中好，月色窗穿冷。幸有合欢花，低回伴孤影。
闲中好·其一
作者：左锡璇
朝代：清

闲中好，月色窗穿冷。幸有含欢花，低回伴孤影。
闲中好二首
作者：左锡璇
朝代：清

闲中好，月色穿窗冷。幸有合欢花，低徊伴孤影。闲中好，夜月黄昏候。小院静无人，寂寞花为偶。
闲中好二首·其一
作者：左锡璇
朝代：清

闲中好，月色穿窗冷。幸有合欢花，低徊伴孤影。
闲中好二首·其二
作者：左锡璇
朝代：清

闲中好，夜月黄昏候。小院静无人，寂寞花为偶。
雨夜怀婉洵婉静两姊
作者：左锡璇
朝代：清

狂风飕飗吼如虎，老树纵横倏飞舞。博山香重散氤氲，轻烟漠漠满庭户。急点跳珠洒画窗，芭蕉渍绿溅笔床。笔床翡翠多零落，疑是幽兰发古香。采之欲赠湘皋远，焦心一寸愁难展。雨雨风风可奈何，菱华照罢愁蛾敛。去乡日以遥，离思日以缓。别泪染征衫，痕深不能浣。江南杨柳绿千条，绾得春愁向空卷。屏山寂寂沈烟篆，庭院深深秋梦断。试听檐前淅沥声，怕教芳景成秋苑。风卷新凉入绮寮，镫花颤影吐红绡。年来谙尽怀人味，惟有吟诗慰寂寥。
青玉案
作者：左锡璇
朝代：清

湘帘不捲金钩控。灯焰小，兰膏冻。指冷玉笙闲不弄。罗帏深掩，绣衾低覆，漠漠轻寒送。春愁压得眉尖重。抛不下，情千种。欲饮香醪谁与共。小栏花影，纸窗明月，夜夜曾同梦。
高阳台
作者：左锡璇
朝代：清

细雨欺寒，微风做冷，无端已是残秋。姹紫嫣红，一年好景都休。宵来只有虫吟草，向西风、数尽绸缪。又凄然，满院桐阴，无限离愁。一弯清浅银河水，怅双星相隔，欲度无由。吊古伤今，闲愁又上眉头。无心去玩楼头月，纵凭高、不见归舟。到黄昏，听尽征鸿，数尽更筹。
鹊踏枝
作者：左锡璇
朝代：清

月过西窗衾似水。人在天涯，秋在虫声里。一院湿烟飞不起。临风谙尽相思味。珠楯玉栏闲徙倚。良夜迢迢，欲遣愁无计。卜得灯花私自喜。无言悄立帘儿底。
齐天乐·题竹君六姨母桐阴抚琴图
作者：左锡璇
朝代：清

一痕月色迷人影，亭亭碧阴深处。轻扫苍苔，闲调珠柱，消受园林佳趣。孤怀谁语。算修竹高梧，自成俦侣。林下风清，此中未许俗尘去。流光回首如梦，叹程门雪拥，瑶轸凄楚。病叶惊秋，枯柯耐冷，空剩哀弦几缕。离愁莫诉。且剪烛琴窗，玉徵低抚。一曲清商，碧云晴破曙。
挽张之洞联
作者：左雏麟
朝代：清
体裁：联

当年以种植学暨土耳其图志见知，辞西席不居，抱惭胡极；惟公之易名典与恪靖侯后先并美，正中原多故，赍憾而终。
挽彭玉麟联
作者：左雏麟
朝代：清
体裁：联

艰难扶半壁河山，更功定归来，莪莪讲舍，俯瞰东洲，剧怜横海登坛，三载趋承嫌我晚；慷慨建中军旗鼓，当兵疲饷绌，岌岌岩疆，独撑南服，却憾和戎误国，六年老病惜公迟。
厌酒
作者：巩年
朝代：清

愁入肝肠赖酒除，何如遣闷有诗书。圣贤无限安心法，酌尽醇醪恐不如。
题邵飞飞诗卷
作者：巩年
朝代：清

多病惜花花黯然，才人幽恨到蛮笺。愁来毕竟憎诗卷，风雨青山叫杜鹃。
挽曾少卿联
作者：巩汉
朝代：清
体裁：联

抗美国苛条，气慑强邻，他年青史留芳，岂止声名驰内外；成冯公素愿，情殷同志，此际黄泉握手，居然辉映曜初终。
题吴希周百蝶图此诗收于连横《台湾诗乘》，又载林文龙《台湾诗录拾遗》。
作者：巫宜福
朝代：清

滕王图画谢家诗，一种风流一段痴。不是钟情偏爱蝶，羡他占尽好花枝。
自题仿元道士方从义松亭山色图赠族人籍南
作者：巴慰祖
朝代：清
体裁：古风

岩壑错落丹碧鲜，结为云气融为泉。平生游迹遍吴楚，好山过眼心悬悬。偶然笔写气象千，万木鱼贯林蝉联。何人结屋蜗角大，看山终日似坐禅。当门老松却俗乘，压屋白石凌飞仙。敝庐远在黄山边，林谷如海皆云填。他日绘出家山好，黄精苗肥白鹿眠。请君对之心怡然，驻君之颜如童年。
西山晴雪
作者：巴泰
朝代：清

晓向初阳已半融，尚余不尽乱云中。偶然幻相知难久，露出青山气象雄。
寒夜
作者：巴福
朝代：清
体裁：七言绝句

寒夜青灯雨过时，故山千里系人思。梅花笑我不归去，忽向山窗开几枝。
挽张之洞联
作者：帅培寅
朝代：清
体裁：联

天语表公忠，岂惟力顾江防，伟绩系东南大局；儒宗居统会，安得学传薪火，纷争熄新旧两家。
因视饥籍夜投山寺憩宿有述
作者：帅家相
朝代：清

翳翳翠微暮，采蕨人未还。我马嘶忽惊，虎迹空连山。谁能绝恐惧，余亦趋禅关。借问持篚人，信往遭祸艰，潜身度密箐，趋避力孔殚。馁腹藉少充，纵死辞羸孱。偷生豺狼窟，人命轻豆箪。念之迫中肠，吏责何由宽。老僧供薄粥，挥退不拟餐。忍饥度深夕，庶以齐恫瘝。穴鼠号顾我，余粮亦奚干。恻怛吾同人，不言心已酸。四邻寂鸡犬，闇室候夜阑。明晨忍遽出，菜色吾重看。
夜坐
作者：帅家相
朝代：清

淮海高秋夜，风霜独坐身。有家从委妇，疏节未安贫。素月寒相照，孤蛩语共亲。百年萦守念，宇宙最艰辛。
花豹梁
作者：帅家相
朝代：清

渐入飞狐道，经行花豹梁。马蹄愁细石，人面拂浓霜。江海抛前梦，并幽逐大荒。莫添儿女恨，牵率泪成行。
秋夜酒后步月湖上赋柬诸同学暨弟勿逸
作者：帅念祖
朝代：清

琴声甫离指，酒香犹在舌。客兴如闲云，去去此为别。夜烟渺何许，冲融傍林樾。秋气湖上来，新寒摇水月。玉露零衣襟，澄波照须发。清悟旋已启，幽赏方未绝。欲访神仙子，云汉耿明灭。安得化银桥，相从上瑶阙。
青田舟中
作者：帅念祖
朝代：清

溪行一百里，海远潮力罄。松舟小于叶，一榻束无剩。溶洋泛烟霏，屈曲历幽胜。潭澄碧无晕，欲唾惜清莹。回桡得滩响，风泉韵疏磬。东崦夕绮敛，西岩暮岚暝。起坐见华月，樵唱隔烟径。众象发心赏，妙理契神定。瑶琴一为弹，芳醑半欲醒。美人倘不来，何以酬清听。
暮春
作者：帅翰阶
朝代：清

堂堂春不住，片片逐花飞。惟有红襟燕，雕梁尚语归。
梦得首二句续成
作者：帅翰阶
朝代：清

长立小楼前，吟魂荡晓烟。水流还极浦，草色又今年。历雪经春后，轻寒欲暖天。几时杨柳意，青到酒旗边。
怀云帆荆州
作者：帅远燡
朝代：清

记从深雪夜，来访子云居。一见旋分袂，三年不得书。江陵余落日，风雨倍愁予。为问荆南客，何时寄鲤鱼。尺蠖一求伸，青衫秋复春。世情趋热路，天意鍊才人。抱玉君徒泣，分金我尚贫。明珠原有价，珍重苦吟身。
怀云帆荆州·其一
作者：帅远燡
朝代：清

记从深雪夜，来访子云居。一见旋分袂，三年不得书。江陵余落日，风雨倍愁予。为问荆南客，何时寄鲤鱼。
怀云帆荆州·其二
作者：帅远燡
朝代：清

尺蠖一求伸，青衫秋复春。世情趋热路，天意鍊才人。抱玉君徒泣，分金我尚贫。明珠原有价，珍重苦吟身。
渡黄河
作者：帅远燡
朝代：清

此水来天上，孤舟激浪行。涛声冲岸急，塔影卧堤平。高屋旋沙没，平畴蔓草生。渠成休报绩，中泽尚鸿鸣。
挽曾国荃联
作者：师严
朝代：清
体裁：联

崇封带砺协埙篪，四千年史牒争光，勋望上超卫康叔；再造河山隆节钺，十九载台星继陨，民生重哭武乡侯。
挽曾纪泽联
作者：师曾
朝代：清
体裁：联

厚谊托葭莩，方欣济共和衷，五等荣封，勋承累世；大名垂简策，讵料志赍报国，九京怅隔，痛惜斯人。
十七夜对月
作者：师范
朝代：清

岂意中天月，翻于此夜看。山从一更吐，秋已半楼残。渐觉清辉减，谁怜瘦影寒。怀人心正切，不敢再凭栏。
扬州杂诗
作者：师范
朝代：清

容易消魂是此州，杜樊川去迹仍留。繁花落地香犹活，翠竹临波影共修。新水一篙通板渚，湿萤千点隔迷楼。锦帆至竟成何事，潮打雷塘土半丘。廿四桥边迹已尘，几家园馆互争新。林峦出没难为画，山水零星亦可人。地夹江淮据形势，土兼南北见精神。雨丝风片娇无那，谁起王郎赋冶春。
扬州杂诗·其一
作者：师范
朝代：清

容易消魂是此州，杜樊川去迹仍留。繁花落地香犹活，翠竹临波影共修。新水一篙通板渚，湿萤千点隔迷楼。锦帆至竟成何事，潮打雷塘土半丘。
扬州杂诗·其二
作者：师范
朝代：清

廿四桥边迹已尘，几家园馆互争新。林峦出没难为画，山水零星亦可人。地夹江淮据形势，土兼南北见精神。雨丝风片娇无那，谁起王郎赋冶春。
挽张百熙联
作者：师范
朝代：清
体裁：联

欧风美雨共文明，为我国开放曙光，虽纪阮裘，尚难比翼；湘水岳云同黯淡，忾此日追思铎教，较胡曾左，更觉惨怀。
晚抵汶上县
作者：师范
朝代：清

肃肃赋宵征，迢遥汶上城。疏林残雪影，古寺夜钟声。岁晚愁行役，年衰减宦情。萍蓬叹流转，徒恋此虚名。
转斗湾纪事
作者：师范
朝代：清

昨泊转斗湾，日犹未卓午。回湍抱圆沙，宿鹭起前渚。七旬船中居，蹒跚弗自主。上岸豁烦襟，村墟近可数。胡为好门闾，十室已逃五。道旁白须翁，叉手向我语。是本繁庶区，两次遭贼侮。猴年夏四月，东阡正种黍。喧声西北来，群狼附哮虎。民房与神祠，一炬成焦土。剩此残病躯，余尽供刀俎。金帛皆席卷，害更及商贾。百里无鸡豚，千家断砧杵。承平已三世，乃忽遭痛楚。宵寒鬼哭多，呼儿或呼父。劝翁且无悲，共坐吾告汝。天子今圣神，制帅仁且武。实政发实心，下饬州县府。间有诸不逞，筹剿亦筹抚。秋禾即欠收，野蔬犹可煮。尚勿轻流亡，妄向山林聚。谁能撇丁男，谁能绝宗祖。凿井耕尔田，谋生莫辞苦。翁起喘而嗽，喃喃杖频拄。若果如官言，万事可复古。兹创总伤心，西去泪如雨。归舟对青镫，诗成月初吐。
雨泊闻笛
作者：师范
朝代：清

丹阳河窄水齐腰，客路停篙系石桥。船内笛声船外雨，一镫红照可怜宵。
题蹴鞠图
作者：师范
朝代：清

尺幅淋漓足生意，写出开宝年间事。开宝君臣好身手，政平往往共游戏。笑语声疑闻九天，祥云护衣日照地。绝技宁输曹子桓，余风直到宣和帝。黄袍一加十国净，玉斧偶挥六诏弃。笼行虎步果英物，兄终弟及留秘记。半部书传赵韩王，双圈眼识党太尉。惟石暨楚皆可儿，回军都与陈桥议。散锦团花极飞扬，赶星捉月分向背。头筹夺得争欢呼，幺䯢亦可关神器。君不见，一球起，一球落，两旁观者俱不弱。五朝八姓如弈棋，仓卒李鸦连郭雀。习劳宁厌筋力痡，投石超乘终嫌粗。须眉顾盼森欲活，媲美成周《无逸图》。
新年拜墓
作者：希光
朝代：清

东风惊冷梦，啼鸟暗催人。强起伤新节，驱车感夕尘。泉台应有泪，人世已无春。不尽伤心事，凄凉独怆神。
述志
作者：希光
朝代：清

茑萝松柏为婚姻，峥嵘夫婿超凡伦。盈门不须夸百两，入座却喜惊千人。三周御后谐红烛，华屋金堂伴珠玉。春风秋月见情怀，得事秦嘉愿已足。一从清馆理瑶琴，恩礼殷勤契合深。白璧寒冰知妾志，高山流水识君心。如宾如友意方遂，谁知运阨龙蛇岁。得疾三旬尚未痊，驰驱千里随朝贵。病中作客病弥增，书报平安那足凭。去后妾惟心戚戚，归来夫已骨棱棱。倚枕缠绵势愈重，膏肓二竖谁能送。一时和缓总虚声，百剂参苓皆浪用。眼看一局欲全输，百计维图拯我夫。闻说通灵惟割股，此时那惜肌肤苦。白刃如霜忍痛剜，一脔偷持和羹煮。愚孝愚忠一寸忱，皇天后土鉴应真。今日瘢痕在弱体，当时血迹满罗巾。人定胜天竟虚语，精神耿耿浑无补。瑶琴锦瑟叹凄凉，可怜一旦成千古。伤心万事尽彫零，弟妹多人尚弱龄。伯道无儿悲似续，中郎有女痛零丁。妾亦何心立人世，泉壤同归早决计。馀生尚在非贪生，强持妾意从夫意。临危执手语谆谆，嫁娶经营委妾身。泣言身了事未了，惟恃卿存即我存。我夫托我深知我，我不报君乌乎可。一死从夫妾不难，前言不践死何安。九原会有相逢日，迟速须知事一般。向平嫁事今已竟，十载要盟此日应。夜台衔命报夫君，嚼檗肝肠差可证。
贺张百熙60寿联
作者：席业
朝代：清
体裁：联

先佛而生，是无量寿；为国之辅，遐不作人。
上袁简斋先生
作者：席佩兰
朝代：清

慕公名字读公诗，海内人人望见迟。青眼独来幽阁里，缟衣无奈浣妆时。蓬门昨夜文星照，嘉客先期喜鹊知。愿买杭州丝五色，丝丝亲自绣袁丝。深闺柔翰学涂鸦，重荷先生借齿牙。漫拟刘惔知道蕴，直推徐淑胜秦嘉。解围敢设青绫障，执贽遥褰绛帐纱。声价自经椽笔定，扫眉笔上也生花。南极文昌应一身，幸瞻藜杖拜星辰。十年早定千秋业，片语能生四海春。诗格要烦论伪体，画图何敢秘丰神。愿公参透拈花旨，可是空王座下人。
上袁简斋先生·其一
作者：席佩兰
朝代：清
体裁：七言律诗

慕公名字读公诗，海内人人望见迟。青眼独来幽阁里，缟衣无奈浣妆时。蓬门昨夜文星照，嘉客先期喜鹊知。愿买杭州丝五色，丝丝亲自绣袁丝。
上袁简斋先生·其三
作者：席佩兰
朝代：清
体裁：七言律诗

南极文昌应一身，幸瞻藜杖拜星辰。十年早定千秋业，片语能生四海春。诗格要烦论伪体，画图何敢秘丰神。愿公参透拈花旨，可是空王座下人。
上袁简斋先生·其二
作者：席佩兰
朝代：清
体裁：七言律诗

深闺柔翰学涂鸦，重荷先生借齿牙。漫拟刘惔知道蕴，直推徐淑胜秦嘉。解围敢设青绫障，执贽遥褰绛帐纱。声价自经椽笔定，扫眉笔上也生花。
书台积雪
作者：席佩兰
朝代：清

瑶台珠树列仙家，只在城西路不赊。一片空明诗世界，哪知是雪是梅花。
减兰·咏翠云草
作者：席佩兰
朝代：清

幽情一簇。脱尽窗前颜色熟。是夕阳天，袅袅秋罗欲化烟。缓寻休蹴。不比春痕随意绿。就是天边，如此娇霞亦可怜。
刺绣
作者：席佩兰
朝代：清

手擘香绒一缕轻，殷勤拣取众芳名。红颜大半霜前落，不绣芙蓉绣女贞。
十五夜月
作者：席佩兰
朝代：清

吹彻碧云何处箫，一轮捧出九层霄。影如秋水无渣滓，光闪明星欲动摇。万古不磨惟此镜，百年几度是今宵。愿天月与人俱好，暗把心香岁岁烧。
十四夜月
作者：席佩兰
朝代：清

最高楼阁最珑玲，齐出玻璃面面屏。十里青山波浸透，一城秋梦鹤呼醒。天无表里皆澄彻，月在中间是性灵。万事将圆未圆好，此情说与素娥听。
南归日题上党郡署壁
作者：席佩兰
朝代：清

雨后梨花片片残，飞来如露湿阑干。一花一木寻常见，到得离时却耐看。一回首处一凄然，弱质曾经住两年。呼婢留心检妆盒，莫教人拾旧花钿。
古镜
作者：席佩兰
朝代：清

一片秦时月，清光万古新。对君原是我，知尔阅多人。难使年华驻，翻嫌面目真。深藏如不露，何处著纤尘。
喜外归
作者：席佩兰
朝代：清

晓窗幽梦忽然惊，破例今朝雀噪晴。指上正轮归路日，耳边已听入门声。纵怜面目风尘瘦，犹睹襟怀水月清。好向堂前勤慰问，敢先儿女说离情。
声声慢·题风木图
作者：席佩兰
朝代：清

萧萧瑟瑟。惨惨悽悽，呜呜哽哽咽咽。一片秋阴，摇弄晚天如墨。三丝两丝细雨，更助它、白杨风急。雁过也，遍寒林、尽是断肠声息。有客天涯孤立。回首望、高堂更无人一。寒食梨花，麦饭几曾亲社。空含两行血泪，洒枯枝、点点滴滴。待反哺，学一个、乌鸟不得。
壶中天·归佩珊雨窗填词图
作者：席佩兰
朝代：清

水云如墨，弄秋阴、酿出一天诗意。恰好个人新病起，愁又挟秋而至。草褪红心，苔酣绿发，绣遍凄凉地。帘儿风揭，窗儿却被风闭。一任小女题糕，双鬟送酒，有甚闲情致。只看雨零蕉叶上，悟出美人前世。痴惜花魂，娇怜蝶病，减尽眉边翠。掷□而起，干卿毕竟何事。
天仙子·宛仙属题墨水仙
作者：席佩兰
朝代：清

一片潇湘间白碧。飞过寒香春欲湿。仙人元自不知春，波愁绝。云愁绝。弹到哀弦声更彻。沧海迢迢归未得。却向人间凄独立。夜深不语奈情何，心无迹。魂无迹。月落天空何处觅。
夫子报罢归诗以慰之
作者：席佩兰
朝代：清

君不见，杜陵野老诗中豪，谪仙才子声价高。能为骚坛千古推巨手，不得制科一代名为标。夫子学诗杜与李，不雄即超无绮靡。高唱时时破碧云，深情渺渺如春水。有时放笔悲愤生，腕下疑有工部鬼。或逞挥毫逸兴飞，太白至今犹未死。丰兹啬彼理或然，不合天才有如此。今春束装上长安，自言如芥拾青紫。飘然几阵鲤鱼风，归来依旧青衫耳。囊中行卷锦绣堆，呼镫展读纱窗底。燕晋山河赴眼前，春秋风月藏诗里。人间试官不敢收，让与李杜为弟子，有唐重诗遗二公，况今不以诗取士。作君之诗守君学，有才如此足传矣。闺中虽无卓识存，颇知乞怜为可耻。功名最足累学业，当时则荣殁则已。君不见，古来圣贤贫贱起。
寄衣曲
作者：席佩兰
朝代：清

欲制寒衣下剪难，几回冰泪洒霜纨。去时宽窄难凭准，梦里寻君作样看。
尚湖舟中
作者：席佩兰
朝代：清

众叶绘秋色，乱峰波上明。云多疑树重，风正觉帆轻。远水群鸥小，长空一雁平。篷窗饶暮景，收拾到诗情。
忆真妃·题墨梅
作者：席佩兰
朝代：清

墨痕淡到如诗。瘦横枝。绝似孤山风雪、立多时。清如许。寒无语。少人知。惟有隔溪明月、最相思。
捣练子·忆梅
作者：席佩兰
朝代：清

山杳杳，雪深深。不露枝头一点心。踏遍洞天春似梦，去年今日到如今。
柳絮
作者：席佩兰
朝代：清

白似轻霜软似绵，东风飘泊最堪怜。不如点入桃花水，化作浮萍转得圆。
沧海云帆图为云伯大令赋
作者：席佩兰
朝代：清

挂席拾明月，飘然若木乡。楼船下杨仆，桥柱问秦皇。蜒雨连秋暗，鲸波浴日凉。天风海涛里，一曲《水仙王》。海外奇文字，苍茫一笔书。仙才苏玉局，赋手木元虚。龙女遗珠佩，鲛人织翠裾。鸥波双笑日，荑玉供钞胥。
沧海云帆图为云伯大令赋·其一
作者：席佩兰
朝代：清

挂席拾明月，飘然若木乡。楼船下杨仆，桥柱问秦皇。蜒雨连秋暗，鲸波浴日凉。天风海涛里，一曲《水仙王》。
沧海云帆图为云伯大令赋·其二
作者：席佩兰
朝代：清

海外奇文字，苍茫一笔书。仙才苏玉局，赋手木元虚。龙女遗珠佩，鲛人织翠裾。鸥波双笑日，荑玉供钞胥。
洞仙歌·陈云伯大令秋雪渔庄图
作者：席佩兰
朝代：清

西溪西去，荡溪光如雪。道是梅花未堪折。有不成、村落三两渔家，刚占却，一片冷云秋窟。掉头吾去矣，料理烟蓑，载取樵青好浮宅。生怕白鸥知、屑屑秋声，偏摇破、水天空碧。问同是、渔郎棹舟回，比晋代、桃花阿谁幽绝。
琵琶仙·席芍阶姬人黄花比瘦遗照
作者：席佩兰
朝代：清

人淡如秋，抱清影，瘦与黄花为伴。剜翠同住寒山，冰纹奈弦断。生撇下、红绡玉舞，数锦瑟、年华刚满。寄恨春篱，珊珊琼佩，凉月分半。还记取、称药添香，为夫婿、沉疴礼星汉。消却一奁秾翠，付霜边愁管。纵觅得、前番獭髓，定难医、蝶梦春短。想见鹦鹉无声，夜虫悽怨。
织女叹
作者：席佩兰
朝代：清

秋月已如雪，秋风已如铁。孤镫取寒光，有女当窗织。废我一宵瞑，看丝乍盈尺。废我两宵瞑，看丝不成匹。岂不畏龟手，此心凛无逸。昨日入城提蟹筐，东邻嫁女耀丰妆。彩币千百束，绮罗十二箱。龙章象服何煌煌，平生不识蚕与桑。归来泣对机中锦，知与谁人作嫁裳。抽刀断机不如寝，又听络纬啼金井。
苏幕遮·送春寄子潇
作者：席佩兰
朝代：清

绿阴深，深院闭。怕倚阑干，春在斜阳里。几片飞花才到地。多事东风，又促飞花起。篆丝长，帘影细。一径无人，遮断春归计。纵□留春春去矣。点点杨花，还替花垂泪。
菩萨蛮·屈宛仙、叶苕芳合写春兰秋菊图
作者：席佩兰
朝代：清

群芳各占春秋妙。芭蕉雪里人争笑。画手是凡才。非时不并开。仙心无隔碍。合写如相爱。好在不同时。同时转不奇。
菩萨蛮·题谢雪卿绣馀遗草
作者：席佩兰
朝代：清

绿窗解道因风句。果然命薄如风絮。诗谶忒匆匆。还思得再逢。它生须带福。修到梅花足。只似雪聪明。休如雪易倾。
虞美人·周服卿莲渚文禽图
作者：席佩兰
朝代：清

芳塘长遍相思草。水亦潆洄抱。花花叶叶总相依。护住文禽一对、不分飞。剖开莲子拗残藕。离别从来有。人天欢喜此图中。那识江湖萧瑟、有秋风。
蝉声
作者：席佩兰
朝代：清

凉飔送孤响，不定是何枝。断续成三弄，缠绵引一丝。小楼清梦觉，老树夕阳迟。莫更看明镜，先防鬓影衰。
被花恼·题宛仙落梅便面
作者：席佩兰
朝代：清

东风作意酿轻寒，帘外谢池春晓。香雪枝头剩多少。一分是病，三分是恨，瘦得诗难肖。情脉脉，思冥冥，自将疏影怜清沼。长记乍相逢，生怕朝云去时早。参横月落，几曲阑干，处处思量到。问青溪流梦去谁边，争留得、闲愁共波绕。撇不下，一幅罗浮春恨稿。
踏莎行·桐阴双美图
作者：席佩兰
朝代：清

石抱池清，阑纡径碧。苍苔一片秋无迹。双鬟何处觅诗情，秋声已在梧桐叶。小语骈肩，幽吟比舌。不知心可同如结。两心惟有月明知，何曾肯对西风说。
采桑子·雨窗怀餐花
作者：席佩兰
朝代：清

经旬小别难相见，细雨如烟。昏昼如年。不是怀人也只眠。料应一样抛书倦，眉重鬟偏。致冷情妍。瘦比秋花更可怜。
闻砧
作者：席佩兰
朝代：清

今夕是何夕，凉风动远砧。敲残天外梦，捣碎客边心。韵杂秋霜冷，声催晓月沈。深闺高卧稳，犹自怨孤衾。
霜天晓角·赋素心兰
作者：席佩兰
朝代：清

独秀瑶林。雪侵香争禁。雪尚风吹得化，吹不转、是春心。云阴莫寻。寻时云更深。人自爱花心素，花岂为、要知音。
齐天乐·题潘榕皋农部归帆图
作者：席佩兰
朝代：清

片帆挂起秋风急，载得一船秋思。两岸青山，数株老树，不似软红尘世。归心何驶。把雨笠烟蓑，从容料理。笑指蒪鲈，樽前尚有故乡味。朝衫这回换却，问沙鸥渚鹭，盟成还未。橹带云深，蓬穿月淡，清福能修如此。中流不系。任花满长安，香难薰醉。莫又东山，重催安石起。
踏莎行·见《词综补》
作者：席慧文
朝代：清

禁苑乌啼，鼎湖龙撇。琼枝惨遇红羊劫。青门路断入空门，凄凉旧事凭谁说。蜀镜云沉，秦箫露咽。生怜明月圆还缺。千秋遣恨九重恩，一齐付与檀槽拨。
鹊踏花翻·见《词综续编》
作者：席慧文
朝代：清

露咽秦箫，云沉蜀镜，青门路断无人识。孰将旧事繁华，旧梦凄清，一齐付与寒螀泣。依稀豪竹间哀丝，当筵细谱龟兹律。写出。多少王康调逸，泪痕和墨如铅泻。回想噤苑乌啼，鼎湖龙化，落叶添萧瑟。千秋遗恨怕重提，生怜明月圆还缺。
满江红·家大人病殁贵州黎平府别驾署中，讣至哭奠有作
作者：席瑶林
朝代：清

拜倒筵前，痛椿树、春秋偏促。想当日、辞家之任，画纶朱毂。绩报循良钦士庶，书传康健欢童仆。怎讣音，万里忽飞来，天何酷。堂上老，谁寒燠。闺中少，谁瞻嘱。况左家娇小，更谁卵育。易箦魂飞宁目瞑，捧觞肠断难身赎。望灵輀，安稳早归来，凭之哭。
蝶恋花·春日侍祖母母氏，偕诸姊妹游虞山
作者：席瑶林
朝代：清

翠耸虞山春景丽。游侍慈闻，更喜联同气。柳磴花堤芳草地。东风只荡湘裙底。仲雍当时曾此寄。千古高踪，巾帼犹仰止。拂水山庄何处是。羞他输与青楼妓。
表弟吴习之赠闽兰数种，今兰盛开而习之下世已复逾年，追感成咏
作者：席镐
朝代：清

幽兰问何自，云是故人赉。故人今云亡，香草依然在。回忆十年来，周旋见情态。信宿娄江程，不阻水如带。芳菲表同臭，辱赠展相爱。一从入洛游，空教悬榻待。子本中林秀，扬扬远埃壒。俯视世俗文，无讥等自郐。凿枘两相违，谁欤加盼睐。人事既锄兰，天意复剪艾。可怜身后事，一一散馀叆。即此是故物，同心如晤对。年年及花期，思君一长慨。
除夕感怀亡弟湘北
作者：席镐
朝代：清

去年当此夕，步屟过子庐。候门肃以入，列坐情怡愉。是时群从集，灯火荧前除。儿童绕我戏，捋髭牵衣裾。流光如转烛，景物与时俱。痛子竟长往，浮云变须臾。弟兄我七人，强半归丘墟。存者与子三，何堪返黄垆。在原爱由性，抚时感如初。百年洵难料，一岁行看徂。强壮子已矣，我衰当何如？
挽彭玉麟联
作者：常世琯
朝代：清
体裁：联

人称李学士，为国荐贤，椿树先零悲手泽；自比林西湖，逃名寄迹，梅花无恙想精魂。
挽彭玉麟联
作者：常丰
朝代：清
体裁：联

文经武纬具兼长，见端于王浚楼船、元章书画；军士乡人同一哭，无奈是羊碑堕泪、鲁殿灵光。
挽彭玉麟联
作者：常亨
朝代：清
体裁：联

以秀才从戎，一代伟人，三朝砥柱；以寒士自处，数椽茅屋，半岭梅花。
挽彭玉麟联
作者：常华
朝代：清
体裁：联

大战卷风涛，无限勤劳勷社稷；澹怀消块垒，一生心事付湖山。
挽彭玉麟联
作者：常国笏
朝代：清
体裁：联

以艰险备历成烈士名，绩定地南维，韩擒威信同昭著；能诚实无欺动圣人鉴，芒寒天北斗，文靖灵光直上行。
挽彭玉麟联
作者：常国翰
朝代：清
体裁：联

投笔事戎轩，昔年破浪乘风，勇愤直同韩忠武；骑箕归天上，此后江湖廊庙，忧乐谁继范希文。
挽彭玉麟联
作者：常国翰
朝代：清
体裁：联

淡泊夙盟心，问从古勋臣，几似此位禄弗居，荷天下艰危重任；朝廷真曲体，到饰终盛典，犹不忍恩施逾格，负我公廉洁初衷。
挽彭玉麟联
作者：常国钧
朝代：清
体裁：联

杖节赴粤中，夷虏未歼，赍志独留终古憾；荐贤忧天下，长江有托，垂危不负九重恩。
挽彭玉麟联
作者：常大江
朝代：清
体裁：联

平昔谒从退省庵，老病清酬，座上恍钦裴节度；而今展诵吟香草，风微人往，楼高空忆谢将军。
永平府南台远眺
作者：常安
朝代：清

策马上南台，嵷隆高百丈。云气湿征裘，烈风驱尘坱。烂然金碧浮，琳宫足幽赏。午钟度松林，空际有余响。左右列名山，冬寒似秋爽。怀古一凝眸，遗风犹可想。
读汉书·其一
作者：常安
朝代：清

耳余刎颈交，其固如胶膝。一旦利害临，易辙成仇嫉。吾观古君子，澹然谈接膝。持心如镜平，何尝指白日。广交兴绝交，两论俱可黜。
读汉书·其二
作者：常安
朝代：清

朱郭有心人，急难得相救。行虽非中庸，气自横宇宙。楼护与原涉，所著一何陋。本以诈得名，群豪乃辐辏。始知游侠中，亦有稂与莠。
题墨荷
作者：常安
朝代：清

莲叶萧梢剩绿房，荷花零落损红芳。悬来水槛凉风起，知是荷香慢墨香。
南高峰无门洞追悼敷先大师
作者：常岫
朝代：清
体裁：七言绝句

四十馀年怀此地，今朝亲上碧峰头。攀藤误入无门洞，恍见当时老比丘。
将之槜李留别霁和尚
作者：常岫
朝代：清
体裁：七言律诗

当湖名胜足烟萝，师本生居我后过。纵有园林堪隐遁，争如杖履共婆娑。长安路上相逢晚，雁宕山前结念多。不识何时能返棹，江干立待老头陀。
漫兴
作者：常岫
朝代：清
体裁：七言律诗

倩得名园水一湾，老梅修竹几重关。忘机且住因鸥狎，抱膝成吟待鹤还。剩土欲栽蔬脆美，新苔任点石斑斓。青青黯黯君知否，绝胜他家大好山。
灵隐
作者：常岫
朝代：清
体裁：七言律诗

越岭来探海内奇，湖光山色两相宜。泉流不异临川日，石老犹怀未凿时。鱼梵悠扬清晓发，绮罗杂遝夕阳迟。新逢宸翰褒岩壑，千古云林道可期。
箨薮
作者：常岫
朝代：清
体裁：古风

紫箨解别径，分翠环一区。茶烟出丛篁，乃在东南隅。闻钟知有僧，蔼蔼望若无。过桥见蔬圃，沿泉问灌夫。此僧何所似，云是一枯株。落尽馀枝叶，亦少好皮肤。
金粟径
作者：常岫
朝代：清
体裁：古风

桂乃山之幽，胡为在原野。迢迢越溪渚，密密敌椽瓦。开时仗好风，香气自飘洒。最惜浪游子，采摘辄盈把。真隐岂用招，匪类必久假。悠然伤我情，婆娑咏其下。
高詹事澹人得当湖冯氏耘庐旧业分别馆一区为余卓锡地漫赋四章志欣感之意寄詹事·其一
作者：常岫
朝代：清
体裁：五言律诗

杖锡穷幽径，居然是辟疆。爱鸥先浚水，驯鹤亟谋粮。金粟围香国，昙花落宝床。嗟余迟暮眼，烟月近微茫。
高詹事澹人得当湖冯氏耘庐旧业分别馆一区为余卓锡地漫赋四章志欣感之意寄詹事·其三
作者：常岫
朝代：清
体裁：五言律诗

湖口远相望，松声静处闻。转因多痼疾，来住此烟云。上药千年树，嘉苗五色耘。俨同香积国，与子欲平分。
高詹事澹人得当湖冯氏耘庐旧业分别馆一区为余卓锡地漫赋四章志欣感之意寄詹事·其二
作者：常岫
朝代：清
体裁：五言律诗

去郭五六里，舟行多板桥。到门仍隔水，入坞不禁樵。荇净波如拭，簧低鸟故娇。长林真得地，不枉主人招。
高詹事澹人得当湖冯氏耘庐旧业分别馆一区为余卓锡地漫赋四章志欣感之意寄詹事·其四
作者：常岫
朝代：清
体裁：五言律诗

学士思归隐，头陀得遂初。红芽经露软，绀甲带云舒。径辟钩衣石，池涵避饵鱼。漫云中散地，疑是小匡庐。
云台山联
作者：常建极
朝代：清
体裁：联

世外凭临，一面峰峦三面海；云中结构，二分人力八分天。
挽陶炳然叔祖联
作者：常春锦
朝代：清
体裁：联

天既生绝顶聪明，当予以唾手科名，等身著作，方显山川钟毓，特出奇材，为甚么棘院懒游，药炉坐困，四十年建功立说，全收些些，岂真造化弄人，才到高时天亦忌；我正抱满胸愤恨，况值此深秋寂寞，长夜迢遥，陡教风雨摧残，惊传噩耗，讵者番采薪有疾，执绋无缘，数千遍捣枕槌床，徒呼负负，莫是玉楼作记，公今归去我何之。
挽张百熙联
作者：常森
朝代：清
体裁：联

为士林化腐生新，厥功伟与，允宜高立丰碑，长存纪念；是学界千钧一发，其人亡矣，聊以低吟华屋，略系讴思。
挽彭玉麟联
作者：常楫
朝代：清
体裁：联

建功历咸同光三朝，而善其始终，卓然烈士；报国与曾左胡诸老，实堪为伯仲，允矣名臣。
寒食署中即事
作者：常清
朝代：清

山城细雨日连绵，做出棠梨寒食天。门外萧疏多是柳，厨中淡泊不生烟。催成暝色怜饧管，啼老春光怨杜鹃。留得庭花诸样种，呼童撒向小窗前。
寻梅
作者：常清
朝代：清

闻说山头寺，春风到野梅。入林樵径转，照眼暗香催。翠萼倚残壁，疏花坼古苔。平生泉石趣，对此重徘徊。
丁亥六月廿一日和长新店壁间韵
作者：常纪
朝代：清

谁唱吴娘暮雨歌，萧萧旅邸奈愁何。年来心绪如荒井，也向东风暗作波。
三孝廉咏 其一 慈奉峨
作者：常纪
朝代：清

慈生澹荡人，礧砢多节目。羡此百尺松，乃竟栖薖轴。岂为田园荒，耽此家庭福。岁时寿高堂，济济称雍睦。几许有用书，殷勤下帏读。贤者不可测，莫漫讥雌伏。
三孝廉咏 其三 赵岸亭
作者：常纪
朝代：清

平生赵元叔，雅志励冰雪。可怜次骨贫，性不因人热。肝胆向友朋，鸡黍供亲悦。明月入高怀，秋水同清澈。遐哉不可及，此贤心似铁。
三孝廉咏 其二 屈常吉
作者：常纪
朝代：清

侠气老不除，屈翁称豪放。吾友继凤毛，风流尤佚宕。清言相倡酬，赏音过夔旷。君家名父子，每过神辄王。赋性不党同，侪辈称直谅。对此缅三闾，睪然时高望。
三孝廉咏·慈奉峨
作者：常纪
朝代：清

慈生澹荡人，礧砢多节目。羡此百尺松，乃竟栖薖轴。岂为田园荒，耽此家庭福。岁时寿高堂，济济称雍睦。几许有用书，殷勤下帏读。贤者不可测，莫漫讥雌伏。侠气老不除，屈翁称豪放。吾友继凤毛，风流尤佚宕。清言相倡酬，赏音过夔旷。君家名父子，每过神辄王。赋性不党同，侪辈称直谅。对此缅三闾，睪然时高望。平生赵元叔，雅志励冰雪。可怜次骨贫，性不因人热。肝胆向友朋，鸡黍供亲悦。明月入高怀，秋水同清澈。遐哉不可及，此贤心似铁。
不寐
作者：常纪
朝代：清

隔窗蕉叶声，几点夜来雨。梦破不成眠，慨然念终古。
丙戌元日与莱峰夜饮仍用腊日韵
作者：常纪
朝代：清

狼藉银荷叶上灰，胸中垒块欲成堆。嵇生懒岂因春至，王粲哀从作客来。帝里风光人尽乐，天涯旅思首慵回。留犁注酒期同醉，漏箭金壶一任催。
临潼七夕怀古
作者：常纪
朝代：清

堂年今夕笑牵牛，记否长生殿里秋。回首浓华叹销歇，马嵬西望月如钩。
乙酉除夕
作者：常纪
朝代：清

去年守岁来都邑，守岁今年尚帝京。荏苒流光空过眼，萧条旅况若为情。已拚官职随人后，可奈乡关入梦惊。风景不殊心自异，嫌听爆竹一声声。
九日
作者：常纪
朝代：清

淡云微雨过重阳，陶令东篱菊正芳。无客携壶还自酌，坐看归雁入苍茫。
九月十三日同友人高于仲自省回涂中遇雨
作者：常纪
朝代：清

寒砧散响入遥空，捣练深闺是处同。黄叶西风鞍马客，那堪秋雨更濛濛。一天寒色隐秋山，风雨勾留道路艰。赖有好峰相慰藉，时时雾外露烟鬟。
九月十三日同友人高于仲自省回涂中遇雨·其一
作者：常纪
朝代：清

寒砧散响入遥空，捣练深闺是处同。黄叶西风鞍马客，那堪秋雨更濛濛。
九月十三日同友人高于仲自省回涂中遇雨·其二
作者：常纪
朝代：清

一天寒色隐秋山，风雨勾留道路艰。赖有好峰相慰藉，时时雾外露烟鬟。
书感
作者：常纪
朝代：清

宦情役我走风尘，万里辞家别老亲。说到倚闾穿望眼，云山迢递暗伤神。
予至西充三岁矣初见大雪喜为长歌
作者：常纪
朝代：清

蜀地气暖无寒冰，连山积雪更未曾。每忆吾乡三冬节，峰岚满眼玉崚嶒。一官到此已三载，草木青青寒不改。纵然微雪亦旋消，那见花飞六出彩。今年栗烈北风吼，夜雨潇潇檐溜走。梦回乍疑纸窗明，开门雪片大如手。无乃天公戏，知是玉龙斗。柳絮拟最工，撒盐句真陋。琼贝积已多，琅玕压欲仆。访戴愧无船，起袁惭未候。东岭西岭青松失，千峰万峰玉笋出。三白腊前兆丰年，拍手农人笑语溢。我亦对之喜洋洋，连云宿麦拟仓箱。时和岁稔讼自息，庭前草长罗可张。地炉榾柮火通红，酒酣耳热气更雄。安得快马高缠鬃，手挽六石霹雳弓。杀伐狐兔无留踪，归来满马誇吾翁。嗟予家世本辽东，对此茫茫意何穷。
五丁峡
作者：常纪
朝代：清

峡石色如铁，苍苍遍绿苔。古痕留斧凿，传是五丁开。
五月回西充考试诸童口号
作者：常纪
朝代：清

平生文字有奇缘，桃李争开共斗妍。游戏玉田与珠海，何须更羡十洲仙。
介休郭有道墓
作者：常纪
朝代：清

中郎碑版照当时，立石争镌幼妇词。谁似先生无愧色，斜阳下马拂残碑。
偶兴
作者：常纪
朝代：清

晚纳凉飔卧，支颐思不穷。入帘星慄慄，向客月膧膧。花影参差里，炉香缥缈中。相知无若个，清兴复谁同。
偶成
作者：常纪
朝代：清

潇潇风雨古银冈，三月莺花特地狂。遥忆故园吟赏处，春光应富挹山房。
元夜和莱峰韵
作者：常纪
朝代：清

旧闻灯火禁城奇，曼衍鱼龙世不知。见说星桥开铁锁，肯将帽影逐鞭丝。狂邀明月歌燕市，醉倚和风卧习池。佳节更怜新咏好，曲江风度想当时。
元旦率同官朝贺
作者：常纪
朝代：清

瞻拜威仪肃，衣冠列雁行。俨同金凤阙，真惹御炉香。北极卿云丽，东皇旭日长。愿将葵向意，千岁祝春王。
兴平和壁间韵
作者：常纪
朝代：清

三年留滞客京华，又向西南天一涯。回首乡关千里隔，销魂桥上日初斜。
冒暑出都福赵二同年远送至卢沟桥贳酒作别赋此怀之用前韵
作者：常纪
朝代：清

阳关君唱渭城歌，客思离情可若何。唱到凄凉三叠后，白云满目涌苍波。
冬月自府回途中偶成
作者：常纪
朝代：清

菜子花黄带雨新，青青豆麦碧如茵。田家好语分明记，今岁村村茂小春。
凤凰山张献忠伏诛处
作者：常纪
朝代：清

滔天恶焰肄凶顽，血渍金川草木殷。一箭殪贼洵快事，至今人说凤凰山。
初入试院柬酆都江安两王公
作者：常纪
朝代：清

昔年惭附骥，今日喜联镳。金屑沙难拣，鸡群鹤自超。何人工赝鼎，几辈奏云韶。识别维真赏，相期在不骄。
初春晚眺
作者：常纪
朝代：清

峭寒犹腊日，晚眺觅春光。雨点千峰雪，烟笼万木霜。落霞归极浦，残照度危梁。咫尺故人隔，林乌空自翔。
初至西充
作者：常纪
朝代：清

邑小如村落，城荒草木秋。人烟看寂寂，山鸟听啾啾。稍喜民风朴，敢言吏治优。还将休息意，蚤夜共咨诹。
初至遂宁行县
作者：常纪
朝代：清

十里青山县，平芜绿树村。芳田梅雨润，香稻夏云屯。富庶风犹古，周章俗尚存。敢矜能听断，期不愧平反。
到官后书以自警
作者：常纪
朝代：清

此日宰官身，当年寒家子。一旦致青云，切莫忘饮水。堂下伊何人，蚩蚩皆赤子。何由得其情，明镜与止水。但学古循吏，莫效轻薄子。循吏有芳名，轻薄逐流水。偪仄复偪仄，馀地争些子。不见老柁师，操舟大江水。
华阴庙和壁间韵
作者：常纪
朝代：清

梦想西华路到难，尔来金碧看流丹。参天古柏森森翠，拔地危楼曲曲栏。树爱青牛苍老甚，碑怜唐碣火烧残。更知天外三峰上，十丈莲开玉井寒。